Έπιασαν δουλειά οι εθελοντές - PDF\nDownload "Έπιασαν δουλειά οι εθελοντές"\n1 ΕΚΔΟΣΗ ΤΟΥ ΔΗΜΟΥ EΓΚΩΜΗΣ ΤΕΥΧΟΣ 23 ΜΑΡΤΙΟΣ 2013 Με διαφάνεια μπροστά στους δημότες ΠΑΝΔΗΜΟΤΙΚΗ ΣΥΓΚΕΝΤΡΩΣΗ ΜΕ ΜΑΖΙΚΗ ΣΥΜΜΕΤΟΧΗ Με μαζική συμμετοχή δημοτών πραγματοποιήθηκε τη Δευτέρα 4 Μαρτίου Πανδημοτική συγκέντρωση με την ευκαιρία της συμπλήρωσης ενός χρόνου δράσης του Δημοτικού Έπιασαν δουλειά οι εθελοντές Συμβουλίου. Ο Δήμαρχος Έγκωμης, Ζαχαρίας Κυριάκου, τόνισε ότι το λογοδοτείν αποτελεί αναγκαίο συστατικό της δημοκρατίας και γι αυτό το λόγο η Δημοτική Αρχή βρίσκεται με διαφάνεια και SOS για τον εφηβικό τζόγο Ο Δήμος Έγκωμης και το ΚΕΝΘΕΑ, με τη στήριξη της εταιρείας ExxonMobil- ESSO, συνδιοργάνωσαν ημερίδα με θέμα «Όσα πρέπει να γνωρίζεις για τον τζόγο», στο αμφιθέατρο UNESCO του Πανεπιστημίου Λευκωσίας. Στόχος της ημερίδας ήταν η ορθή ενημέρωση του κοινού για τις διαστάσεις του προβλήματος του τζόγου στην κυπριακή κοινωνία και την προβολή τρόπων ορθής αντιμετώπισής του. ΣΕΛ. 3 Γιορτή Ακαδημίας της ΕΘΑ Έγκωμης ΣΕΛ. 15 καθαρότητα θέσεων μπροστά στους δημότες, για να καταθέσει τα πεπραγμένα, να τους ενημερώσει για προβλήματα, αλλά και να πάρει το σφυγμό τους. ΣΕΛ. 9 Ο Δήμος Έγκωμης στο πλαίσιο ενεργοποίησης του προγράμματος εθελοντισμού κάλεσε σε ευρεία σύσκεψη τους δημότες που έχουν εγγραφεί ως εθελοντές. Στη σύσκεψη ο Δήμαρχος Έγκωμης, Ζαχαρίας Κυριάκου, ανέλυσε το όραμα του Δήμου για ανάπτυξη του εθελοντικού προγράμματος στην Έγκωμη με τη σύσταση ομάδων, οι οποίες θα ασχολούνται, κυρίως, με τους ακόλουθους τομείς: (α) καθαριότητα, (β) δενδροφυτεύσεις, (γ) φιλανθρωπία, (δ) πολιτιστικές και άλλες εκδηλώσεις, (ε) παρατηρητής της γειτονιάς. Ανέφερε ότι επιθυμία του Δήμου είναι η θεσμοθέτηση του «Παρατηρητή της Γειτονιάς», ώστε ενεργοί πολίτες να δρουν υποβοηθητικά προς τις αρχές για αποτροπή δυσάρεστων περιστατικών εντός της πόλης. Επίσης, υποβλήθηκαν προτάσεις/εισηγήσεις από τους εθελοντές, οι οποίοι συγχάρηκαν τον Δήμο για την πρωτοβουλία του να προχωρήσει στη σύσταση ομάδων εθελοντών. Σε όλους τους εθελοντές, ο Δήμος επέδωσε, τιμητικά, την κάρτα εθελοντή Δήμου Έγκωμης. Για περισσότερες πληροφορίες και εγγραφές οι ενδιαφερόμενοι μπορούν να απευθύνονται στον Γραμματειακό Λειτουργό του Δήμου Έγκωμης, κ. Χρύσανθο Πιερή, στο τηλ Πρώτη εκδήλωση Στο μεταξύ, πραγματοποιήθηκε στις 20 Ιανουαρίου η πρώτη οργανωμένη εκδήλωση εθελοντών. Συγκεκριμένα ομάδες εθελοντών, με τη συνοδεία του Δημάρχου και μελών του Δημοτικού Συμβουλίου, συγκεντρώθηκαν αρχικά στη Λέσχη Ηλικιωμένων Έγκωμης και ακολούθως προέβηκαν σε καθαρισμό των οδών Φιλοκύπρου, Ανδρέα Πατσαλίδη, Δανάης και Αγίου Νικολάου. Παράλληλα διένειμαν ενημερωτικό φυλλάδιο στις οικίες της περιοχής. Στόχος είναι η συνέχιση τέτοιων προσπαθειών με την αξιοποίηση του εθελοντικού σώματος στην Έγκωμη. ΡΕΠΟΡΤΑΖ ΣΤΗ ΣΕΛ. 4 Κοντά στις άπορες οικογένειες Συγκινητική ήταν η ανταπόκριση των δημοτών μας στην εκστρατεία συλλογής βοήθειας για άπορες οικογένειες του δήμου μας. Οι δημότες μας από το δήμαρχο, τα μέλη του Δημοτικού Συμβουλίου, το εργατοϋπαλληλικό προσωπικό και τους απλούς ανθρώπους, εισέφεραν απλόχερα, δείχνοντας για άλλη μια φορά τα αλτρουιστικά τους αισθήματα. ΣΕΛ χρόνια συμπλήρωσε ο Μορφωτικός Σύλλογος Έγκωμης ΣΕΛ. 11 Για τα τελευταία νέα του Δήμου μας μπορείτε να ενημερώνεστε από την ανανεωμένη ιστοσελίδα Τιμητική εκλογή Ειρήνης Λοϊζίδου Νικολαϊδου ΣΕΛ. 4 Δημοτική Βιβλιοθήκη Έγκωμης ΣΕΛ. 6 Κοντά στους δημότες για άμεσες λύσεις ΣΕΛ. 7 Εκδηλώσεις στο Πάρκο Ποντιακού Ελληνισμού ΣΕΛ. 8 Συναυλία αγάπης από τον Δήμο Έγκωμης ΣΕΛ. 8 Πολυδύναμο Κέντρο Δήμου Έγκωμης ΣΕΛ. 12 Υγεία: Έχω σακχαρώδη διαβήτη και δεν το ξέρω; ΣΕΛ. 13 Η Δημοτική Χορωδία Έγκωμης στην Ιταλία ΣΕΛ. 14\n2 ΘEMA 2 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΕΠΙΚΟΙΝΩΝΙΑ ΜΕΣΩ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ Ο Δήμος Έγκωμης πληροφορεί τους δημότες ότι το κοινό θα έχει την δυνατότητα τώρα να επικοινωνεί με το Δήμο και μέσω ηλεκτρονικού ταχυδρομείου στα ακόλουθα τμήματα του Δήμου: Iστοσελίδα Κεντρικό Αρχείο Γραφείο Δημάρχου Τροχονόμοι Λογιστήριο Γραμματέας Δημάρχου Γραμματέας Δημοτικού Γραμματέα Υγειονομικές Υπηρεσίες Τεχνικές Υπηρεσίες Πληρωμές Φόρων Tμήμα Πολιτιστικών, Κοινωνικών και Ευρωπαϊκών Θεμάτων η ΦΩΝΗ ΤΗΣ ΕΓΚΩΜΗΣ Εκφραστικό όργανο του Δήμου Έγκωμης H επιτροπή εφημερίδας και ιστοσελίδας του Δήμου Έγκωμης: Δήμαρχος Ζαχαρίας Κυριάκου, πρόεδρος Αντιδήμαρχος Λουΐζα Μαυρομμάτη Δημοτικοί Σύμβουλοι Γιάννης Ιωάννου Φίλιππος Καμέρης Κώστας Λύμπουρας Δημήτρης Σιεηττάνης Αναστασία Στυλιανού ΔΙΕΥΘΥΝΣΗ: Ερεχθείου 3, Τ.Θ Τ.Τ 2430, Τηλ ΔΗΜΟΣΙΟΓΡΑΦΙΚΗ ΕΡΓΑΣΙΑ ΚΑΙ ΤΕΧΝΙΚΗ ΕΠΕΞΕΡΓΑΣΙΑ ΠΑΡΑΓΩΓΗΣ ΤΗΣ ΕΚΔΟΣΗΣ fmw financial media way Αρμενίας 23Β, Γραφείο 101, 2003 Στρόβολος, Λευκωσία-Κύπρος Τηλ.: , Φαξ.: Φίλοι Δημότες, «Κυκλοφορώ με ασφάλεια» Έργα στο Α Δημοτικό Σχολείο Μακεδονίτισσας Το Α Δημοτικό Σχολείο Μακεδονίτισσας διοργάνωσε εκδήλωση κυκλοφοριακής αγωγής με τίτλο «Κυκλοφορώ με ασφάλεια». Χαιρετισμούς απηύθυναν κατά σειρά η διευθύντρια του σχολείου κα Ελένη Βασιλειάδου, ο πρόεδρος της Σχολικής Εφορείας Έγκωμης Κώστας Αναστασίου, ο Δήμαρχος Έγκωμης Ζαχαρίας Κυριάκου, ο Γενικός Διευθυντής του Υπουργείου Συγκοινωνιών και Έργων Αλέκος Μιχαηλίδης και ο τέως Υπουργός Παιδείας και Πολιτισμού δρ Γιώργος Δημοσθένους. Ακολούθησε δρώμενο στο οποίο συμμετείχαν παιδιά του Α Δημοτικού Σχολείου Μακεδονίτισσας, της Σχολής Κωφών, του Α Δημόσιου Νηπιαγωγείου Μακεδονίτισσας, του Νηπιαγωγείου «Στρουμφάκια». Τα παιδιά καταχειροκροτήθηκαν για την εξαιρετική τους παρουσία στη σκηνή. Στη συνέχεια έγινε απονομή των Ο Δήμος Έγκωμης εκδίδει την τοπική εφημερίδα η «Φωνή της Έγκωμης» ανά τριμηνία, η οποία διανέμεται δωρεάν σε φύλλα σε όλους τους δημότες και τις οικιστικές μονάδες και περιλαμβάνει θέματα που αφορούν τον Δήμο Έγκωμης. Στο πλαίσιο αναβάθμισης της εφημερίδας προσφέρεται η δυνατότητα στους εμπορευομένους στην επικράτεια του Δήμου Έγκωμης να διαφημίσουν τα προϊόντα και τις υπηρεσίες τους. Σχετικός τιμοκατάλογος, με πολύ φιλικές τιμές, παραπλεύρως. Πιστεύουμε ότι η διαφήμιση προϊόντων σας μέσω της τοπικής εφημερίδας, ενισχύει αφενός τον Δήμο και σας δίνει αφετέρου την ευκαιρία να επικοινωνήσετε άμεσα με όλους τους δημότες Έγκωμης. Επίσης, είμαστε στη διάθεσή σας για να προσφέρουμε διαφημιστικά banner στην αναβαθμισμένη ιστοσελίδα του Δήμου Έγκωμης (www.engomi.org). βραβείων στους νικητές του διαγωνισμού ζωγραφικής «ποδηλατώ με ασφάλεια». Η εκδήλωση έκλεισε με περιήγηση στο χώρο όπου έγιναν βελτιωτικά έργα μέσω του ευρωπαϊκού προγράμματος SMOOTH. Τα έργα που υλοποιήθηκαν από τις τεχνικές υπηρεσίες του Δήμου Έγκωμης, έμπροσθεν του Α Δημοτικού Σχολείου Μακεδονίτισσας, του Μελάθρου Ευγηρίας της Ιεράς Αρχιεπισκοπής Κύπρου και της Σχολής Κωφών, έχουν ως στόχο να προωθήσουν την ασφαλή πεζή διακίνηση ως βιώσιμη εναλλακτική λύση έναντι της χρήσης ιδιωτικών αυτοκινήτων. Απώτερος στόχος η βελτίωση της φυσικής και διανοητικής κατάσταση των παιδιών, οφέλη που προσφέρει η υιοθέτηση του βαδίσματος από και προς το σχολείο ως τρόπου ζωής. ΤΙΜΟΚΑΤΑΛΟΓΟΣ ΚΑΙ ΔΙΑΣΤΑΣΕΙΣ ΔΙΑΦΗΜΙΣΕΩΝ ΣΤΗΝ ΕΦΗΜΕΡΙΔΑ ΤΟΥ ΔΗΜΟΥ ΕΓΚΩΜΗΣ ΕΙΔΟΣ ΔΙΑΦΗΜΙΣΗΣ ΤΙΜΗ ( ) ΟΛΟΣΕΛΙΔΗ ΔΙΑΦΗΜΙΣΗ (23,5 X 33 cm) Φ.Π.Α. ΜΙΣΗ ΣΕΛΙΔΑ ΔΙΑΦΗΜΙΣΗ (21 Χ 15,5 cm) Φ.Π.Α. ΕΝΑ ΤΕΤΑΡΤΟ ΤΗΣ ΣΕΛΙΔΑΣ (10,5 X 15,5 cm) Φ.Π.Α. ΟΠΙΣΘΟΦΥΛΛΟ (23,5 X 33 cm) Φ.Π.Α. Για πληροφορίες επικοινωνήστε με τη Λειτουργό Δημοτικής Υπηρεσίας (Γενικά Διοικητικά θέματα), κα Ελπίδα Χριστοδούλου, στο τηλ ή\n3 ΡΕΠΟΡΤΑΖ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ SOS για τον εφηβικό τζόγο Ανησυχητικά τα αποτελέσματα έρευνας σε σχολεία Ο Δήμος Έγκωμης και το ΚΕΝΘΕΑ, με τη στήριξη της εταιρείας ExxonMobil- ESSO, συνδιοργάνωσαν ημερίδα με θέμα «Όσα πρέπει να γνωρίζεις για τον τζόγο», στο αμφιθέατρο UNESCO του Πανεπιστημίου Λευκωσίας. Στόχος της ημερίδας ήταν η ορθή ενημέρωση του κοινού για τις διαστάσεις του προβλήματος του τζόγου στην κυπριακή κοινωνία και την προβολή τρόπων ορθής αντιμετώπισής του. Η ημερίδα άρχισε με χαιρετισμό από τον πανοσιολογιότατο αρχιμανδρίτη Νεκτάριο εκ μέρους του πανιερότατου Μητροπολίτη Ταμασού και Ορεινής και προέδρου του ΚΕΝΘΕΑ κ. Ησαΐα. Στο χαιρετισμό του ο Μητροπολίτης επικρότησε την ψήφιση του Περί Στοιχημάτων Νόμου του 2012, αναμένοντας, ωστόσο, επίσημη ενημέρωση για τον τρόπο με τον οποίο θα λειτουργεί η Αρχή Στοιχημάτων και θα διαθέτει τα ορισμένα από τον νόμο κονδύλια για πρόληψη της εξάρτησης στον τζόγο. Επίσης τόνισε την ανάγκη προβολής του προβλήματος των εξαρτήσεων και ειδικά της εξάρτησης στον τζόγο, καθώς και τη θέση του ΚΕΝΘΕΑ ενάντια στην αδειοδότηση δημιουργίας καζίνων στην Κύπρο. Εξαθλίωση Στη συνέχεια ο Δήμαρχος Έγκωμης, Ζαχαρίας Κυριάκου, αναφέρθηκε στην πολύχρονη συνεργασία του Δήμου Έγκωμης με τον ΚΕΝΘΕΑ και τόνισε την ανάγκη να εγκύψουν όλοι οι φορείς στο πρόβλημα του τζόγου που σπρώχνει πολλές οικογένειες στην εξαθλίωση και την οικονομική καταστροφή. Ιδιαίτερα αναφέρθηκε στους νέους που οδηγούνται σε εξάρτηση, διαθέτοντας ολόκληρο το χαρτζιλίκι τους στα τυχερά παιχνίδια. Στην πρώτη εισήγηση η Στιγμιότυπο από την παρουσίαση της έρευνας. κα Μαρία Κούσιου, εκπαιδευτική ψυχολόγος και εκπαιδευόμενη κλινική ψυχολόγος, όρισε την έννοια της εξάρτησης και τη μεθοδολογία διάγνωσής της από τους ειδικούς, αναφέροντας μερικά από τα βασικά συμπτώματά της, όπως η συνεχής ενασχόληση με τον τζόγο, η ανάγκη πονταρίσματος ολοένα αυξανόμενων χρηματικών ποσών, η αδυναμία διακοπής της ενασχόλησης με τον τζόγο, η ψευδαίσθηση ότι παίζοντας τυχερά παιχνίδια προσπερνιούνται τα προβλήματα της ζωής, η καταφυγή στα ψέματα ή σε παράνομες πράξεις για εξεύρεση χρημάτων. Η συχνότητα εξάρτησης από τον τζόγο στον γενικό πληθυσμό φαίνεται να κυμαίνεται από 0,2% μέχρι 2,1%, με τους άνδρες να έχουν τις διπλάσιες πιθανότητες να αναπτύξουν εξάρτηση στον τζόγο από τις γυναίκες. Την ημερίδα απασχόλησε έντονα το ζήτημα του εφηβικού τζόγου. Μέχρι στιγμής στην Κύπρο δεν έχει δοθεί έμφαση στη μελέτη του θέματος. Κατόπιν επιθυμίας και του Δήμου Έγκωμης, το ΚΕΝΘΕΑ ανέλαβε την πρωτοβουλία να διερευνήσει κατά τον μήνα Νοέμβριο 2012 τα ποσοστά του εφηβικού τζόγου στα Ενιαία Λύκεια Κύκκου Α και Β. Βασικές ερευνήτριες στην πιο πάνω έρευνα ήταν η κα Δανάη Τριχινά, ψυχολόγος και η κα Έλενα Ζαρούνα, συμβουλευτική ψυχολόγος, ανώτατη συντονίστρια του ΚΕΝΘΕΑ. Το δείγμα της έρευνας αριθμούσε 245 άτομα, 47% αγόρια και 53% κορίτσια και των τριών τάξεων του Λυκείου. Ως βασικό μεθολογικό εργαλείο χρησιμοποιήθηκε το South Oaks Gambling Screen- Revised for Adolescents (SOGS-RA). Ανησυχητικά Τα πορίσματα της έρευνας ήταν ιδιαίτερα ανησυχητικά, αφού κατέδειξαν ότι το ποσοστό των εξαρτημένων εφήβων ανέρχονται στο 7%, ενώ 6% βρίσκεται σε κίνδυνο να οδηγηθεί στον παθολογικό τζόγο. Τα αγόρια φαίνεται να είναι κατά είκοσι φορές σε μεγαλύτερο κίνδυνο να αναπτύξουν συμπτώματα παθολογικού τζόγου από τα κορίτσια. Από τους έφηβους που φαίνεται να ανέπτυξαν εξάρτηση στον τζόγο, το 60% φαίνεται να έχουν ένα γονιό εξαρτημένο στον τζόγο. Επιπλέον από την έρευνα διαφάνηκε η μη τήρηση της νομοθεσίας που απαγορεύει την είσοδο ανηλίκων στα πρακτορεία στοιχημάτων, αφού περίπου το 50% των μαθητών δήλωσε ότι του επιτράπηκε να στοιχηματίσει σε πρακτορείο στοιχημάτων. Στην παρουσίασή της η κα Ζαρούνα ανέφερε ότι λαμβάνοντας υπ όψη τα ευρήματα της έρευνας το ΚΕΝΘΕΑ θα προχωρήσει άμεσα σε αναδιαμόρφωση των υφιστάμενων προγραμμάτων του και ανάπτυξη νέων για πρόληψη και αντιμετώπιση του παθολογικού τζόγου στους εφήβους. Όπως είπε η κα Ζαρούνα τα πλείστα διεθνή υφιστάμενα προληπτικά προγράμματα για τον τζόγο δεν στηρίζονται από επαρκή ερευνητικά δεδομένα για τη μεσοπρόθεσμη και μακροπρόθεσμη αποτελεσματικότητά τους και δεν δίνουν επαρκή έμφαση στην εμπλοκή της οικογένειας. Τέλος, ο δρ Κυριάκος Βερεσιές, νευρολόγος-ψυχίατρος, επιστημονικός διευθυντής του ΚΕΝΘΕΑ, ανέπτυξε τις θεραπευτικές μεθόδους που είναι διαθέσιμες για τα εξαρτημένα από τον τζόγο άτομα. Σύμφωνα με τον δρα Βερεσιέ το εξαρτημένο από τον τζόγο άτομο διεγείρεται όταν χάνει και όχι όταν κερδίζει, συνεπώς η απώλεια χρημάτων δεν τον αποθαρρύνει από την ενασχόληση. Δυο παράγοντες είναι καταλυτικοί παράγοντες για την επιτυχή έκβαση της θεραπείας: Η απόφαση για αλλαγή καθώς και η εμπλοκή της οικογένειας του εξαρτημένου. Τελειώνοντας ο δρ Βερεσιές ανέφερε ότι υπάρχουν αρκετά παραδείγματα ατόμων που κατόρθωσαν να απεξαρτηθούν από τον τζόγο, με τον κίνδυνο της υποτροπής να είναι πάντοτε υπαρκτός. Πράξη ανθρωπισμού και αφοσίωσης στο καθήκον Σε σεμνή τελετή που πραγματοποιήθηκε στα γραφεία του Δήμου Έγκωμης, ο Δήμαρχος, Ζαχαρίας Κυριάκου, συγχάρηκε τον ειδικό αστυφύλακα Ελευθέριο Ελευθερίου για τον ανθρωπισμό και την αφοσίωση στο καθήκον, που επέδειξε σε περιστατικό που έλαβε χώρο στον Δήμο Έγκωμης. Συγκεκριμένα, κατά τη διάρκεια απογευματινής υπηρεσίας τροχονόμου του Δήμου, οδηγός οχήματος που είχε λάβει εξώδικη καταγγελία για παράνομη στάθμευση, επιτέθηκε φραστικά και σωματικά στην τροχονόμο. Την ώρα του συμβάντος ο ειδικός αστυφύλακας, ο οποίος τυχαία διερχόταν από την περιοχή και σε ώρα εκτός υπηρεσίας, προσέγγισε τη σκηνή προστατεύοντας την ένστολη συνάδελφό του, κατορθώνοντας να απομακρύνει τον παρεκτραπέντα πολίτη. Ο Δήμος Έγκωμης με επιστολή του ενημέρωσε σχετικά τον Αρχηγό Αστυνομίας και την Αστυνομική Διεύθυνση Λάρνακας, στη δύναμη της οποία ανήκει ο ειδικός αστυφύλακας, ενώ παρέδωσε και τιμητική πλακέτα στον κ. Ελευθέριο Ελευθερίου, ως ένδειξη ευχαριστίας και εκτίμησης προς το πρόσωπό του.\n4 4 ΕΙΔΗΣΕΙΣ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Τιμητική εκλογή της Ειρήνης Λοϊζίδου-Νικολαΐδου Η 23η Ολομέλεια του Κογκρέσου των Τοπικών και Περιφερειακών Αρχών του Συμβουλίου της Ευρώπης που πραγματοποιήθηκε στο Στρασβούργο είχε ξεχωριστή σημασία για την κυπριακή αντιπροσωπεία και για την Κύπρο κατ επέκταση. Η 23η Ολομέλεια είχε στην ημερήσια διάταξη τις αρχαιρεσίες για τη νέα ηγεσία του Κογκρέσου, για την Προεδρία του Κογκρέσου και τους 7 Αντιπροέδρους, τον Πρόεδρο του Επιμελητηρίου των Τοπικών Αρχών και τον Πρόεδρο του Επιμελητηρίου Πέραν των 100 δημοτών έχουν εγγραφεί ως εθελοντές Δήμου Έγκωμης, έτοιμοι να βρεθούν στην πρώτη γραμμή της κοινωνικής προσφοράς. Σε επιστολή του προς τους δημότες, το Δημοτικό Συμβούλιο αναφέρεται σε θέματα καθαριότητας και επισημαίνει: «Στην παρούσα περίοδο της οικονομικής κρίσης, που διέρχεται η πατρίδα μας, οφείλουμε όλοι να συμβάλλουμε με κάθε τρόπο, ώστε να μην επιβαρύνουμε αδικαιολόγητα το ταμείο του Δήμου με συνεχείς δαπάνες καθαριότητας ανοικτών χώρων. Ο περιβάλλων χώρος αφορά τον καθένα μας και με ευαισθησία θα πρέπει να τον διατηρούμε πάντοτε καθαρό. Ο Δήμος Έγκωμης, μέσω των δημοτών εθελοντών του, προβαίνει σε συμβολικούς καθαρισμούς σε γειτονιές, στέλλοντας το μήνυμα της στενής συνεργασίας, για να βελτιώσουμε ακόμη περισσότερο την ποιότητα ζωής στον Δήμο μας. Εμπρός, λοιπόν, ας διευρύνουμε την κοινωνική συμμαχία που έχει στο επίκεντρό της την προστασία του περιβάλλοντος και την καθαριότητα.» Η Έγκωμη λειτουργεί τον «Παρατηρητή της Γειτονιάς» Ο Δήμος Έγκωμης υλοποιώντας το όραμά του για των Περιφερειακών Αρχών και τους 7 Αντιπροέδρους των δυο Επιμελητηρίων και τους Προέδρους και 5 Αντιπροέδρους των τριών Επιτροπών του Κογκρέσου (Παρακολούθησης, Διακυβέρνησης και Τρεχόντων Υποθέσεων). Την Προεδρία του Κογκρέσου ανέλαβε κατόπιν συμφωνίας των πολιτικών ομάδων του Κογκρέσου, ο προερχόμενος από το Ευρωπαϊκό Λαϊκό Κόμμα (ΕΡΡ) Herwig VAN STAA. Αντιπρόεδρος της Επιτροπής Παρακολούθησης του Κογκρέσου εξελέγη το μόνιμο μέλος της κυπριακής αντιπροσωπείας και μέλος της Επιτροπής από το 2007, Ειρήνη Λοϊζίδου-Νικολαϊδου, δημοτική σύμβουλος του Δημοκρατικού Συναγερμού στο Δήμο Έγκωμης. Ο Δήμος Έγκωμης συγχαίρει την κα Ειρήνη Λοϊζίδου-Νικολαϊδου για την επιτυχία της, εκφράζοντας την βεβαιότητα ότι θα υπηρετήσει με επιτυχία στη σημαντική και τιμητική για τον Δήμο Έγκωμης και την Κύπρο μας αυτή θέση. Οι εθελοντές Έγκωμης στην πρώτη γραμμή περαιτέρω ανάπτυξη του Εθελοντικού κινήματος, προχωρεί με γοργούς ρυθμούς, σε συνεργασία με την Αστυνομία Κύπρου και στην εφαρμογή του θεσμού του «Παρατηρητή της Γειτονιάς». Ο «Παρατηρητής της Γειτονιάς» είναι ένας θεσμός που εφαρμόζεται με επιτυχία στην Ευρώπη. Πρόσφατα εφαρμόστηκε και στην Κύπρο, και συγκεκριμένα στον Δήμο Ιδαλίου, με θετικά αποτελέσματα. Σε σύσκεψη που πραγματοποιήθηκε στα γραφεία του Δήμου, μεταξύ του Δημάρχου Έγκωμης Ζαχαρία Κυριάκου και των εκπροσώπων της Αστυνομίας, κ.κ. Σωτήρη Κοτζιήκα Βοηθού Αστυνομικού Διευθυντή Λευκωσίας και κ. Στέφανου Τερεζόπουλου, Σταθμάρχη Αστυνομικού Σταθμού Αγίου Δομετίου- Έγκωμης, συζητήθηκε ο ρόλος του «παρατηρητή της γειτονιάς», καθώς και ο τρόπος με τον οποίο θα τεθεί σε εφαρμογή. Στόχος του προγράμματος είναι να προλαμβάνονται παραβατικές ενέργειες και να περιφρουρηθεί η τάξη, η ευνομία και η ασφάλεια στον Δήμο, με την ενεργό εθελοντική συμμετοχή των δημοτών. Συγκεκριμένα, οι δημότες, όπου παρατηρούν ύποπτες ή εγκληματικές δραστηριότητες να γίνονται στην περιοχή τους, θα ενημερώνουν αμέσως την Αστυνομία καλώντας στον αριθμό 112. Με τον τρόπο αυτό καλύπτεται ένα σημαντικό κενό ασφάλειας που υπάρχει, καθώς η Αστυνομία είναι αδύνατο να βρίσκεται συνεχώς σε κάθε γειτονιά. Επίσης ο παρατηρητής της γειτονιάς θα ενεργεί και συμβουλευτικά για τους συνδημότες του, ενημερώνοντάς τους για τρόπους πρόληψης του εγκλήματος. Επισημαίνεται ότι σε καμία περίπτωση το πρόγραμμα δεν ενθαρρύνει τους δημότες να παίρνουν τον νόμο στα χέρια τους, ούτε να θέτουν σε κίνδυνο τη ζωή τους. ΕΤΗΣΙΟ ΠΡΟΓΡΑΜΜΑ ΠΕΡΙΣΥΛΛΟΓΗΣ ΚΛΑΔΕΥΜΑΤΩΝ ΚΑΙ ΑΛΛΩΝ ΑΧΡΗΣΤΩΝ 1η περίοδος 2η περίοδος 3η περίοδος 4η περίοδος 5η περίοδος Περιοχή Προδρόμου και Στασίνου Περιοχή παλιάς Έγκωμης και περιοχή εκκλησίας Αγίου Νικολάου Βιομηχανική περιοχή και περιοχή εκκλησίας Αγίων Πάντων Περιοχή Δημαρχείου, Κυβερνητικών Δεξαμενών και πολυκατοικιών Καραντώκη Περιοχή Ξενοδοχείου FORUM και Παρισινού Περιοχή Γυμνασίου Μακεδονίτισσας και Περιοχή ανατολικά εισόδου Κρατικής Έκθεσης Περιοχή Μακαρείου Σταδίου και περιοχή ΣΤΕΛΜΕΚ Περιοχή Τύμβου (τομέας Φλωρίνης, Λεωφ. Ηρώων Ελευσίνος) και περιοχή Τύμβου (τομέας Φλωρίνης, Λεωφ. Ηρώων, Αντρέα Αναστασοπούλου) Η τοποθέτηση κλαδευμάτων ή άλλων αχρήστων επιτρέπεται ΜΟΝΟ στις πιο πάνω χρονικές περιόδους. 2. Παρακαλούμε θερμά όπως συμμορφωθείτε με τις οδηγίες μας για ένα καθαρό και πιο υγιεινό περιβάλλον. 3. Για έκτακτες περισυλλογές παρακαλώ επικοινωνήστε με την Υγειονομική Υπηρεσία στα τηλ\n5 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΑΡΘΡΟ 5 Πού πάει η Τοπική Αυτοδιοίκηση; Του Ζαχαρία Κυριάκου, Δημάρχου Έγκωμης Η Τοπική Αυτοδιοίκηση συνεχίζει ν ασφυκτιά μέσα σε λαβύρινθο οικονομικών προβλημάτων και αδιεξόδων, ως αποτέλεσμα των μεγάλων περικοπών που επέβαλε το κράτος στις επιχορηγήσεις, αλλά και ως αποτέλεσμα δικών της, κατά καιρούς, λαθών. Και το ερώτημα παραμένει; Που πάνε οι Δήμοι; Που πάει ο θεσμός που είναι ο πιο κοντινός στον πολίτη; Δυστυχώς, οι αγωνιώδεις εκκλήσεις των Δήμων για ν αποκτήσουν, ως αντίδοτο στις περικοπές των επιχορηγήσεων, αυτοτέλεια και εξουσίες, για να γίνουν, σταδιακά, τοπικές κυβερνήσεις, βρίσκονται κλειδωμένες σε κυβερνητικά συρτάρια. Θα πρέπει, επιτέλους, να γίνει κατανοητό από τους κυβερνητικούς φορείς, ότι η Τοπική Αυτοδιοίκηση δεν μπορεί να συνεχίσει να λειτουργεί υπό το στενό και ασφυκτικό κλοιό της κυβερνητικής μηχανής. Η Τοπική Αυτοδιοίκηση δεν μπορεί να τυγχάνει μεταχείρισης, ως να είναι μια καθαρά δημοσιοϋπαλληλική υπόθεση. Είναι θεσμός με εκλελεγμένες διοικήσεις από το λαό (Δημοτικά Συμβούλια), που πρέπει να έχουν ευελιξία και ανεξαρτησία. Σ αυτό, άλλωστε, παραπέμπει η ορολογία, «Τοπική Αυτοδιοίκηση». Ορολογία που σημαίνει ότι οι τοπικές εκλελεγμένες κοινωνίες, πρέπει να είναι τοπικές κυβερνήσεις. Δυστυχώς, όμως, συμβαίνει το αντίθετο. Το κεντρικό κράτος παρεμβαίνει ασταμάτητα στα της Τοπικής Αυτοδιοίκησης. Και σε απλές, ακόμη, υποθέσεις, όπως είναι η κήρυξη ενός μονόδρομου, την οποία δεν μπορεί να επιβάλει ο Δήμος εάν δεν έχει τη συναίνεση και συγκατάθεση της Αστυνομίας, ή όπως είναι η αποκοπή ενός δέντρου που ξηράθηκε, στην οποία ο Δήμος μπορεί να προβεί, μόνο κατόπιν γραπτού αιτήματος που θα υποβάλει στο κεντρικό κράτος προκειμένου να πάρει άδεια. Στις σημερινές δυσκολότατες συνθήκες οικονομικής κρίσης, το κεντρικό κράτος οφείλει, επιτέλους, να δώσει στους Δήμους εξουσίες, διατηρώντας, βέβαια, το δικαίωμα άσκησης του νενομισμένου ελέγχου των Δήμων, μέσω της Ελεγκτικής Υπηρεσίας. Ο έλεγχος είναι απαραίτητος. Η συνεχής, όμως, λειτουργική παρέμβαση υπουργείων και κρατικών υπηρεσιών αναιρεί τον όρο «Αυτοδιοίκηση» και τον μετατρέπει σε «Ετεροδιοίκηση». Με την ευκαιρία, μάλιστα, των όρων του μνημονίου της Τρόικας, η Τοπική Αυτοδιοίκηση υφίσταται περαιτέρω πίεση με συνεχείς κυβερνητικές εγκύκλιους και οδηγίες και τυγχάνει μεταχείρισης όχι ως θεσμός εκλελεγμένος απευθείας από τη λαϊκή βούληση, αλλά ως διορισμένος από το κεντρικό κράτος. Το μέλλον των Δήμων πρέπει να οριοθετηθεί στη βάση της εκχώρησης εξουσιών, ώστε οι Δήμοι να είναι τοπικές κυβερνήσεις στην πράξη και όχι στη θεωρία. Η σημερινή ισχύουσα κατάσταση, οδηγεί το θεσμό της Τοπικής Αυτοδιοίκησης στην κατάρρευση. Διότι, την ώρα που το κράτος πετσοκόβει τις χορηγίες, δεν εκχωρεί εξουσίες για να έχει ο κάθε Δήμος, μέσω του δημοτικού του συμβουλίου, την εξουσία να ρυθμίζει τα του οίκου του σε μια σειρά από απλά αλλά και σημαντικά θέματα. Σήμερα, όλοι σχεδόν οι Δήμοι με τις τεράστιες περικοπές οι οποίες επεβλήθησαν από το κράτος, βρίσκονται, ουσιαστικά, εκτός αποστολής. Διότι, αντί να εργάζονται για την ανάπτυξη και να βελτιώνουν την ποιότητα ζωής των δημοτών τους, κάνουν κάτω από συνεχές άγχος, χρηματική διαχείριση που επικεντρώνεται σ ένα κυρίως τομέα: Πώς να έχουν στο τέλος του μήνα λεφτά, για να καταβάλουν τους μισθούς των υπαλλήλων τους. Κανένα σημαντικό αναπτυξιακό έργο μπορούν να υλοποιήσουν. Η νέα κυβέρνηση, όταν μιλά για ανάπτυξη ως αντίδοτο στην ανεργία, πρέπει να έχει κατά νουν την ενίσχυση, πρωτίστως, των τοπικών κοινωνιών, γιατί είναι μέσα από τους Δήμους που πρέπει να γίνουν έργα, να κινηθεί η οικονομία και να βελτιωθεί η ποιότητα ζωής. Βεβαίως, εάν οι Δήμοι επιθυμούν, πράγματι, να γίνουν Τοπικές Κυβερνήσεις, πρέπει να πάρουν και οι ίδιοι δραστικές πρωτοβουλίες μέσα από συνεννοήσεις και λήψη μέτρων από κοινού. Ό,τι εξαρτάται από τους ίδιους πρέπει να το κάνουν. Και μάλιστα πολύ σύντομα. Δεν υπάρχει, δυστυχώς, μέχρι στιγμής η αναγκαία πολιτική βούληση και τόλμη για συμπλεύσεις και πρωτοβουλίες. Συνέρχονται τακτικά οι Δήμαρχοι, συζητούμε, λέμε σωστά πράγματα στις συσκέψεις μας, αλλά δεν παίρνουμε πρακτικά μέτρα. Μένουμε στις διαπιστώσεις. Τομείς στους οποίους μπορεί και πρέπει να ληφθούν από κοινού αποφάσεις, είναι: Προσωπικό, ωράριο, συνέργειες/συμπλέγματα, κοινές υπηρεσίες, ύψος τελών, οργανωμένες μειώσεις κονδυλίων και πολλά άλλα, μέσα σ ένα πλαίσιο ορθολογιστικής προσέγγισης. Πότε θα συναποφασισθούν και θα γίνουν πράξη και πρακτική δράση;\n6 6 ΕΙΔΗΣΕΙΣ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Δενδροφύτευση για την Κερύνεια μας Ο Δήμος Έγκωμης και ο κλάδος Κερύνειας του Κυπριακού Ερυθρού Σταυρού διοργάνωσαν δενδροφύτευση σε χώρο πρασίνου ανατολικά του Γ Δημοτικού Σχολείου Μακεδονίτισσας «Στυλιανός Λένας». Της δενδροφύτευσης προηγήθηκε αγιασμός από τον πανιερότατο Μητροπολίτη Κυρηνείας κ. Χρυσόστομο. Στο χαιρετισμό του ο πρόεδρος της Επιτροπής Πρασίνου και Περιβάλλοντος του Δήμου Έγκωμης, κ. Δημήτρης Σιεηττάνης τόνισε: «O Δήμος έχει ως στόχο να κάνει πιο όμορφη τη ζωή και το περιβάλλον στο οποίο ζούμε. Έχει όμως και χρέος, σεβόμενος την ιστορία της ταλαιπωρημένης πατρίδας μας, να υπενθυμίζει στα παιδιά μας ότι δεν ξεγράφουμε πατρίδες και δεν ξεπουλάμε τα δίκαιά μας. Με τη στήριξη του Κλάδου Κερύνειας του Ερυθρού Σταυρού φυτεύουμε όλοι μαζί για την Κερύνειας μας, για τους ήρωές της, τους αγνοουμένους, τους ξεριζωμένους Κερυνειώτες. Φυτεύουμε για να αφήσουμε κάτι που θα μείνει και στις επόμενες γενιές, γιατί εάν θέλουμε να τιμούμε την πατρίδα μας και τους ήρωές μας όπως τους αξίζει, τότε είναι χρέος μας να κληροδοτήσουμε στα παιδιά μας και στα εγγόνια μας, μια πατρίδα άξια για να την αγαπούν, να την τιμούν και με πίστη στον Θεό να διεκδικούν την απελευθέρωσή της. Σήμερα με αυτή τη δενδροφύτευση θέλουμε να αποδείξουμε ότι με λίγα πράγματα μπορούμε να πετύχουμε πολλά, γιατί απαιτείται η δημιουργία χώρων πρασίνου για να αναβαθμίσουμε την ποιότητα ζωής μας.» Έγιναν επίσης σύντομοι χαιρετισμοί από την πρόεδρο του κλάδου Κερύνειας του Κυπριακού Ερυθρού Σταυρού, κα Μαρούλα Αγγελίδου και τον Δήμαρχο Έγκωμης, Ζαχαρία Κυριάκου. Η όλη εκδήλωση τελούσε υπό την αιγίδα της Επιτρόπου Προστασίας των Δικαιωμάτων του Παιδιού και Αντιπροέδρου του Κυπριακού Ερυθρού Σταυρού, κας Λήδας Κουρσουμπά, τον χαιρετισμό της οποίας ανέγνωσε η πρώην Δήμαρχος Κερύνειας, κα Έλλη Λεπτού. Η εκδήλωση διανθίστηκε από απαγγελία ποιήματος από τους μαθητές του Γ Δημοτικού Σχολείου Μακεδονίτισσας «Στυλιανός Λένας». Εκατοντάχρονα του Προσκοπισμού Πραγματοποιήθηκε έπαρση σημαίας με αφορμή τους εορτασμούς για τα εκατοντάχρονα του Προσκοπισμού στην Κύπρο, στο προαύλιο του Δημαρχείου Έγκωμης, σε συνεργασία με το Δημοτικό Συμβούλιο Νεολαίας Έγκωμης, το 40ό Σύστημα Προσκόπων Έγκωμης και το 293ο Σύστημα Μακεδονίτισσας. Στην εκδήλωση παρευρέθηκαν μέλη του Δημοτικού Συμβουλίου Έγκωμης, εκπρόσωποι του Δημοτικού Συμβουλίου Νεολαίας Έγκωμης, οι Αρχηγοί των Συστημάτων, Λυκόπουλα, Πρόσκοποι, Ανιχνευτές και πλήθος από γονείς. Την εκδήλωση χαιρέτισε ο Δήμαρχος Έγκωμης, Ζαχαρίας Κυριάκου, ενώ ο εκ μέρους του Γενικού Εφόρου του Σώματος Προσκόπων, κ. Ανδρέα Λάμπρου, διαβάστηκε μήνυμα από τον πρόεδρο, κ. Γιώργο Τσίκκο. Ακολούθησε έπαρση της σημαίας των εκατοντάχρονων του Σώματος Προσκόπων και δραστηριότητες από τους Προσκόπους. Δημοτική Βιβλιοθήκη Έγκωμης Ο Δήμος Έγκωμης ανακοινώνει ότι λειτουργεί καθημερινά (10:00π.μ. έως 5:30μ.μ.) δανειστική Δημοτική Βιβλιοθήκη στην οδό Λεωνίδου 4, στον άνω όροφο του οικήματος του Συνδέσμου Κατοίκων Μακεδονίτισσας. Η Δημοτική Βιβλιοθήκη διαθέτει άνω των τόμων βιβλίων και στόχος είναι ο συνεχής εμπλουτισμός και αναβάθμισή της ώστε να καταστεί πνεύμονας πολιτισμού στην Έγκωμη. Στη Δημοτική Βιβλιοθήκη μπορεί να βρει κανείς βιβλία λογοτεχνικά, ιστορικά, θεολογικά, κοινωνικών και εφαρμοσμένων επιστημών ή εγκυκλοπαίδειες. Η εγγραφή είναι πολύ εύκολη και δωρεάν, απλώς με την επίδειξη ταυτότητας και τη συμπλήρωση σχετικής αίτησης εγγραφής. Για περισσότερες πληροφορίες μπορείτε να επικοινωνείτε στο τηλέφωνο: Δωρεά στην Παιδική Λέσχη Οι φοιτήτριες του Τμήματος Κοινωνικής Εργασίας του Ευρωπαϊκού Πανεπιστημίου Κύπρου στο πλαίσιο της πρακτικής τους άσκησης διοργάνωσαν φιλανθρωπικό παζαράκι σε συνεργασία με τα μέλη της Λέσχης Ατόμων Τρίτης Ηλικίας. Από τα έσοδα που συγκεντρώθηκαν αγοράστηκαν παιχνίδια και εξοπλισμός που δωρήθηκε στην Παιδική Λέσχη Έγκωμης. Η διευθύντρια του Πολυδύναμου Κέντρου, στο οποίο υπάγεται η Παιδική Λέσχη και η Λέσχη Ατόμων Τρίτης Ηλικίας, Ζωή Αργυρίδου, ευχαρίστησε τις φοιτήτριες και τα μέλη γι αυτή τους την πρωτοβουλία κι ευχήθηκε κάθε καλό για τη νέα χρονιά.\n7 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΘEMA 7 Κοντά στους δημότες για άμεσες λύσεις Άμεση ανταπόκριση του Δήμου σε πληθώρα παραπόνων Το Γραφείο Εξυπηρέτησης του Δημότη (ΓΕΔ) είναι μια πρωτοποριακή υπηρεσία, η οποία επικοινωνεί καθημερινά με πλήθος δημοτών, τόσο για την καταγραφή και προώθηση των εισηγήσεων και παραπόνων τους, όσο και για την ενημέρωσή τους για θέματα που αφορούν τη λειτουργία της Τοπικής Αυτοδιοίκησης και τις προσφερόμενες υπηρεσίες. Πέρα απ αυτό, το ΓΕΔ έχει στη δικαιοδοσία του το Συνεργείο Άμεσης Δράσης (ΣΑΔ) για την ταχεία επίλυση πληθώρας περιστατικών επί καθημερινής βάσης. Ο κ. Ανθούλης Πιερής, προϊστάμενος του Γραφείου, καταγράφει μερικά από τα παράπονα που ελήφθησαν και τα οποία επιλύθηκαν άμεσα από τις υπηρεσίες του δήμου. Η ενδεικτική περιγραφή παραπόνων γίνεται για να γνωρίζουν οι δημότες το εύρος και την έκταση δράσης της υπηρεσίας Άμεσης Δράσης. (1) Πραγματοποιήθηκε εκσκαφή από το Συμβούλιο Υδατοπρομήθειας Λευκωσίας επί πεζοδρομίου (οδός Χρ. Μυλωνά) στο σημείο όπου υπάρχει ράμπα εισόδου αυτοκινήτων ιδιωτικής οικίας. Ζητήθηκε από τους ενοίκους όπως επιδιορθωθεί το συντομότερο δυνατό, γιατί στην οικία διαμένει ηλικιωμένο άτομο και το σημείο είναι επικίνδυνο να προκαλέσει ατύχημα. Ενέργεια: Η ζημιά επιδιορθώθηκε άμεσα από το συνεργείο του δήμου. (2) Σε τμήμα πεζοδρομίου των οδών Σμύρνης και Ηλία Βενέζη υπήρχε υψηλή, άγρια βλάστηση. Ζητήθηκε όπως γίνουν ενέργειες, ώστε να αποκοπεί και να καθαριστεί το πεζοδρόμιο το οποίο χρησιμοποιείται καθημερινά. Ενέργεια: Ανταποκρίθηκαν άμεσα οι υπηρεσίες του δήμου για καθαρισμό του πεζοδρομίου από την άγρια βλάστηση. (3) Κλάδεμα δέντρων στο πεζοδρόμιο που εμποδίζουν πινακίδα οδού και τροχαίας. Ενέργεια: Το συνεργείο του δήμου προέβη άμεσα στο κλάδεμα των δέντρων. (4) Έκλεισαν οι σχάρες όμβριων υδάτων που υπάρχουν έξω από οικία δημότη από διάφορες ακαθαρσίες. Ενέργεια: Το συνεργείο του δήμου προέβη στη διάνοιξη των οχετών. (5) Κινητό τηλέφωνο έπεσε μέσα σε σχάρα όμβριων υδάτων και ζητήθηκε η βοήθεια του Δήμου. Ενέργεια: Ενημερώθηκε άτομο της υπηρεσίας και έγιναν οι ανάλογες ενέργειες. (6) Στο οδόστρωμα υπήρχε ένας ψόφιος γάτος που χτυπήθηκε από διερχόμενο αυτοκίνητο. Ενέργεια: Ειδοποιήθηκε άμεσα το αρμόδιο άτομο του δήμου, το οποίο περισυνέλεξε το ζώο. (7) Στο οδόστρωμα υπήρχαν υπολείμματα από άμμο, επικίνδυνα για την ασφάλεια των οδηγών. Ενέργεια: Το συνεργείο του ΣΑΔ άμεσα φρόντισε για τον καθαρισμό του οδοστρώματος. (8) Μεγάλος πράσινος κάλαθος σκυβάλων (sulo) είχε πέσει μέσα στον πεζόδρομο και τα σκύβαλα γέμισαν τους γύρω χώρους. Ενέργεια: Άτομα του δήμου προέβησαν στις ανάλογες ενέργειες καθαρίζοντας τον χώρο. (9) Ο άνεμος μετέφερε σε διάφορα σημεία στο οδόστρωμα άγρια βλάστηση που έμοιαζε με τεράστιες μπάλες και ήταν επικίνδυνη για την οδική κυκλοφορία. Ενέργεια: Το ΣΑΔ ανταποκρίθηκε άμεσα και έγινε περισυλλογή της άγριας βλάστησης. Ιδιωτικό Φροντιστήριο ΑΩ ΙΔΙΩΤΙΚΟ ΦΡΟΝΤΙΣΤΗΡΙΟ ΑΩ, το Α και το Ω στην Ιδιωτική σας Εκπαίδευση Mυστρά 5 Έγκωμη Τηλ:\n8 8 EIΔΗΣΕΙΣ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Εκδηλώσεις στο πάρκο Ποντιακού Ελληνισμού Το μήνα Δεκέμβριο πραγματοποιήθηκαν Χριστουγεννιάτικες εκδηλώσεις του Δήμου Έγκωμης στο πάρκο Ποντιακού Ελληνισμού. Οι δημότες και ιδιαίτερα τα παιδιά είχαν την ευκαιρία να απολαύσουν πλούσιο πρόγραμμα με ποικίλες δραστηριότητες. Οι εκδηλώσεις περιλάμβαναν την καθιερωμένη φωταγώγηση του Χριστουγεννιάτικου Δένδρου, παιχνίδι σε φουσκωτό, ζωγραφική προσώπου και άλλες δραστηριότητες για παιδιά, όπως το μουσικοκινητικό πρόγραμμα «Kindermusik» από το Νέο Ωδείο Έγκωμης, ζωγραφική και χριστουγεννιάτικες κατασκευές με πηλό υπό την καθοδήγηση του Open Art Studio της Έλενας Μελαΐση. Το πρόγραμμα διανθιζόταν από χορούς και εορταστικά τραγούδια. Το ποντιακό χορευτικό σύνολο της ΕΛΔΥΚ και η Σχολή Παραδοσιακής Μουσικής «Αγιά Σοφιά» παρουσίασαν παραδοσιακούς Συναυλία Αγάπης χορούς. Μοντέρνους χορούς παρουσίασε η Σχολή Μουσικής και Μπαλέτου «La Ronda» και η Σχολή Χορού Δήμητρας Α. Μούστρα. Το γιορτινό κλίμα έδωσαν η Δημοτική Χορωδία Έγκωμης, η Χορωδία της Λέσχης Ατόμων Τρίτης Ηλικίας του Δήμου Έγκωμης, το Πινδάρειο Ωδείο Κύπρου και η Χορωδία Παραπληγικών και Φίλων με χριστουγεννιάτικα κάλαντα και τραγούδια. Χορηγός των εκδηλώσεων ήταν τα αρτοποιεία Ζορπάς. Ο Δήμος Έγκωμης διοργάνωσε την καθιερωμένη Χριστουγεννιάτικη Συναυλία Αγάπης στο αμφιθέατρο της ΠΑΣΥΔΥ με τη συμμετοχή της Δημοτικής Ορχήστρας Έγκωμης, της Δημοτικής Χορωδίας Έγκωμης και του Φωνητικού Συνόλου «Αρμονία Έγκωμης». Στην εκδήλωση έλαβαν μέρος οι σολίστες: Μαρία Πουλλή, Νότα Αβρααμίδου, Γεωργία Πολυνείκη, Μαριάννα Πιερέττη, Αναστασία Στυλιανού, Χριστίνα Παλληκαροπούλου, Παναγιώτης Θεοδώρου. Οι συμμετέχοντες καταχειροκροτήθηκαν από το κατάμεστο αμφιθέατρο, που απόλαυσε χριστουγεννιάτικες μελωδίες Μότσαρτ, Σιούμπερτ, Χαίντελ, Αρκαντέλ, Άντερσον, Μπιζέ, Φελισιάνο, Κατσαντώνη, Γκρούμπερ, καθώς και παραδοσιακές συνθέσεις του διεθνούς ρεπερτορίου. Κατά τη διάρκεια της εκδήλωσης γίνονταν εισφορές από το κοινό προς ενίσχυση του έργου του Κέντρου Απασχόλησης και Προστασίας Παιδιών Έγκωμης. Τη συναυλία στήριξαν ως χορηγοί η καφετερία Gloria Jean s Coffee και το Ραδιοφωνικό Ίδρυμα Κύπρου. Οι μαθητές του Ενιαίου Λυκείου Κύκκου Α, του Γ Νηπιαγωγείου Μακεδονίτισσας «Στυλιανός Λένας» και του ιδιωτικού νηπιαγωγείου Simbaland κατά την περίοδο των Χριστουγέννων επισκέφθηκαν το Δημαρχείο Έγκωμης και τραγούδησαν τα κάλαντα στον Δήμαρχο και το υπαλληλικό προσωπικό του Δήμου. Ακολούθως αντάλλαξαν ευχές με το Δήμαρχο Έγκωμης, Ζαχαρία Κυριάκου.\n9 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΕΙΔΗΣΕΙΣ 9 Απολογισμός δράσης και διάλογος με τους δημότες Με την ευκαιρία της συμπλήρωσης ενός χρόνου δράσης, το Δημοτικό Συμβούλιο Έγκωμης συγκάλεσε πανδημοτική συγκέντρωση, στη διάρκεια της οποίας ο Δήμαρχος Ζαχαρίας Κυριάκου κατέθεσε τον απολογισμό δράσης και ενημέρωσε για τα κυριότερα προβλήματα που αντιμετωπίζει ο Δήμος. Επίσης, κατατέθηκαν από δημότες απόψεις και προτάσεις, μέσα στο πλαίσιο του κοινού στόχου, που είναι η περαιτέρω βελτίωση της ποιότητας ζωής στο Δήμο μας. Ο Δήμαρχος έκανε εκτενή αναφορά στα οικονομικά προβλήματα που αντιμετωπίζει σήμερα η Τοπική Αυτοδιοίκηση και αναφέρθηκε στις ενέργειες του Δήμου για μείωση δαπανών και ισοσκελισμό του προϋπολογισμού του Έγινε ειδική αναφορά στο σχέδιο πρόωρης αφυπηρέτησης εργατικού προσωπικού, με στόχο τη μείωση του μισθολογίου του Δήμου, που ήταν εξαιρετικά μεγάλο και αντιπροσώπευε το 75% επί των εσόδων. Με τις επιτευχθείσες αφυπηρετήσεις το ποσοστό μειώθηκε στο 65%, αλλά εξακολουθεί να παραμένει μεγάλο. Ο Δήμαρχος τόνισε ότι τον πρώτο χρόνο δράσης του Δημοτικού Συμβουλίου, υλοποιήθηκαν σημαντικές εξαγγελίες, όπως είναι η Δημοτική Βιβλιοθήκη, η παρκοφυλακή, η ηλεκτρονική διακυβέρνηση, το αυτόματο σύστημα πληρωμών και η αναβάθμιση των υπηρεσιών Άμεσης Εξυπηρέτησης, προς αντιμετώπιση προβλημάτων της καθημερινότητας. Μέσα στο 2012 το Συνεργείο Άμεσης Δράσης επελήφθη περίπου περιστατικών. Επίσης, αναλύθηκαν οι ενέργειες του δήμου για θέματα καθαριότητας, πρασίνου, έργων υποδομής και εθελοντισμού. Ειδικά για τον εθελοντισμό, αναλύθηκε από εκπροσώπους της αστυνομίας το σχέδιο Παρατηρητή της Γειτονιάς, με σκοπό τη μείωση των εγκληματικών ενεργειών. Το σχέδιο, θα πάρει σάρκα και οστά σύντομα, με την προσφορά υπηρεσιών εκ μέρους εθελοντών, οι οποίοι θα τύχουν κατάλληλης ενημέρωσης από πλευράς του αρμόδιου γραφείου της Αστυνομίας. Ο δήμαρχος ευχαρίστησε θερμά τα μέλη του Δημοτικού Συμβουλίου για την άριστη συνεργασία, τονίζοντας ότι εργάζονται όλοι μέσα σε πνεύμα συναίνεσης και απόλυτης διαφάνειας, για την αντιμετώπιση και επίλυση των προβλημάτων της Έγκωμης. Με μεγάλη επιτυχία τελέστηκαν τα εγκαίνια του νέου μας καταστήματος Protasis by Christiana από τον Δήμαρχο Έγκωμης Ζαχαρία Κυριάκου. Το κατάστημα φέρει την προσωπική σφραγίδα της ιδιοκτήτριας, και σας προτείνει Χειροποίητα φω και ασημένια κοσμήματα, τσάντες, φουλάρια, είδη ένδυσης, χειροποίητες δερμάτινες σαγιονάρες και άλλα γυναικεία αξεσουάρ. Ηλία Παπακυριακού 22α, Μακεδονίτισσα, Τηλ Find us on Facebook/Christiana Protasis Makedonitissa\n10 10 ΡΕΠΟΡΤΑΖ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΣΥΓΚΙΝΗΤΙΚΗ ΑΝΤΑΠΟΚΡΙΣΗ ΔΗΜΟΤΩΝ ΣΤΗΝ ΕΚΣΤΡΑΤΕΙΑ ΒΟΗΘΕΙΑΣ Κοντά στις άπορες οικογένειες Συγκινητική ήταν η ανταπόκριση των δημοτών μας στην εκστρατεία συλλογής βοήθειας για άπορες οικογένειες του δήμου μας. Οι δημότες μας από το δήμαρχο, τα μέλη του Δημοτικού Συμβουλίου, το εργατοϋπαλληλικό προσωπικό και τους απλούς ανθρώπους, εισέφεραν απλόχερα, δείχνοντας για άλλη μια φορά τα αλτρουιστικά τους αισθήματα. Στο πλαίσιο αυτής της εκστρατείας ο Δήμος Έγκωμης διοργάνωσε δημοσιογραφική διάσκεψη στην αίθουσα εκδηλώσεων του Ιερού Ναού Αγίων Πάντων Μακεδονίτσσας. Στη διάσκεψη, παρουσία εκπροσώπων των οργανωμένων συνόλων που εμπλέκονται στην εκστρατεία, μίλησε ο Δήμαρχος Έγκωμης, Ζαχαρίας Κυριάκου, ο οποίος αναφέρθηκε σε «έκρηξη αγάπης» από εκατοντάδες δημότες της Έγκωμης, επώνυμους και ανώνυμους, που έσπευσαν να προσφέρουν το δικό τους πακέτο. Όπως ανέφερε ο Δήμαρχος Έγκωμης, η βοήθεια θα δοθεί με βάση κατάλογο που έχει ετοιμαστεί σε συνεργασία με τους Ιερούς Ναούς και τη Σχολική Εφορεία. Ιδιαίτερες ευχαριστίες εξέφρασε προς την υπεραγορά Αθηαινίτη και τις συνεργαζόμενες με την υπεραγορά εταιρείες για την απλόχερη βοήθειά τους. Ακολούθως, μίλησε ο πρόεδρος της Σχολικής Εφορείας Έγκωμης, κ. Κώστας Αναστασίου, ο οποίος εξέφρασε τις ευχαριστίες του για τη συγκινητική ανταπόκριση πολλών δημοτών που έσπευσαν να κάνουν χρηματικές εισφορές για τη σίτιση των άπορων μαθητών του Δήμου. Η παράδοση των πακέτων αγάπης έγινε στις 20 και 21 Δεκεμβρίου 2012 και κάθε πακέτο περιλάμβανε βασικά είδη διατροφής και συνοδευόταν με ποσότητα κοτόπουλων, τα οποία αγοράστηκαν μετά από εισφορές. Τα πακέτα περιλάμβαναν μεταξύ άλλων, κονσερβοποιημένα είδη κρέατος ή ψαριού, γάλα συμπυκνωμένο ή μακράς διαρκείας, ζάχαρη, αλεύρι, όσπρια, ζυμαρικά, ρύζι, παστές ντομάτες, είδη καθαρισμού και καινούργια παιχνίδια. Η εκστρατεία του Δήμου Έγκωμης πραγματοποιήθηκε σε συνεργασία με τη Σχολική Εφορεία Έγκωμης και τους Ιερούς Ναούς Αγίου Νικολάου Έγκωμης, Αγίων Πάντων Μακεδονίτισσας, Παναγίας Μακεδονίτισσας και Αγίου Παντελεήμονα. Πράξη ανθρωπιάς από τα Little Kickers Τα Little Kickers είναι πρόγραμμα ποδοσφαίρου για παιδιά προσχολικής ηλικίας, το οποίο ξεκίνησε το 2002 στην Αγγλία, με στόχο τον συνδυασμό του ποδοσφαίρου με τη διασκέδαση παιδιών ηλικίας 18 μηνών έως 7 χρόνων. Στο πλαίσιο της φιλανθρωπικής τους προσφοράς, τα Little Kickers Κύπρου διοργάνωσαν πρωτότυπη δράση με τίτλο «Little Kickers goes pyjamas». Στη διάρκεια μιας βδομάδας τα παιδιά συμμετείχαν στις τάξεις του προγράμματος φορώντας τις πιτζάμες τους, πληρώνοντας ένα ευρώ σαν «πέναλτυ». Το ποσό που συγκεντρώθηκε ανήλθε στα 300 και παραδόθηκε από τον κ. Paul Νεοκλέους στον Δήμαρχο Έγκωμης, Ζαχαρία Κυριάκου, με στόχο να διατεθεί για την αγορά ποσότητας κοτόπουλων, που προσφέρθηκαν σε άπορες οικογένειες της Έγκωμης μαζί με τα πακέτα αγάπης. Ο Δήμαρχος Έγκωμης ευχαρίστησε θερμά τον κ. Νεοκλέους, για την ενέργεια αυτή, που αποτελεί πράξη ανθρωπιάς και ευχήθηκε όπως το παράδειγμα των Little Kickers ακολουθήσουν και άλλοι οργανισμοί.\n11 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ χρόνια Μορφωτικού Συλλόγου Έγκωμης ΕΙΔΗΣΕΙΣ Πραγματοποιήθηκε με μεγάλη επιτυχία στις 16 Νοεμβρίου 2012 στο ιδιόκτητο οίκημα του Μορφωτικού Συλλόγου Έγκωμης εκδήλωση που ήταν αφιερωμένη στα 70 χρόνια ζωής και δράσης του Σωματείου. Η εκδήλωση ξεκίνησε με ιστορική αναδρομή, όπου μέσα από ένα πλούσιο φωτογραφικό υλικό και πληθώρα ιστορικών εγγράφων, σκιαγραφήθηκε η δημιουργία του Μορφωτικού Συλλόγου Έγκωμης. Για την ιστορία αναφέρουμε ότι ο Μορφωτικός Σύλλογος Έγκωμης δημιουργήθηκε στις και στεγάστηκε στην καρδιά της παλιάς Έγκωμης, στην περιοχή Μετζίτης και τώρα πλατεία Πλάκα. Ακολούθησε ομιλία της Προέδρου του Μορφωτικού Συλλόγου Έγκωμης Δρ Ειρήνης Χατζηχαραλάμπους, η οποία ανέπτυξε το ρόλο και την προσφορά του Μορφωτικού Συλλόγου στην κοινότητά μας. Ακολούθησε ομιλία από τον επίσημο καλεσμένο, τον τέως Πρόεδρο της Κυπριακής Δημοκρατίας κ. Δημήτρη Χριστόφια που αναφέρθηκε στη γενικότερη κοινωνικοοικονομική ανάγκη που ώθησε στη δημιουργία των Μορφωτικών συλλόγων της αριστεράς στη δεκαετία του 1940, όπως και στις τρέχουσες πολιτικές και οικονομικές εξελίξεις. Η εκδήλωση συνεχίστηκε με τις βραβεύσεις ανθρώπων που συνέβαλαν τόσο στη δημιουργία όσο και στη συνέχιση της ύπαρξης του Μορφωτικού Συλλόγου. Την εκδήλωση τίμησαν με την με την παρουσία τους εκτός από τον τέως Πρόεδρο της Δημοκρατίας, ο Δήμαρχος Έγκωμης κ. Ζαχαρίας Κυριάκου, εκπρόσωποι όλων των κομμάτων, ο Γ.Γ. της ΠΕΟ κ. Πάμπης Κυρίτσης, ο Γ.Γ. της ΕΚΑ κ. Πανίκος Χάμπας, η βουλευτής του ΑΚΕΛ κα Ειρήνη Χαραλαμπίδου, Δημοτικοί Σύμβουλοι, ο Πρόεδρος της Σχολικής Εφορείας κ. Κώστας Αναστασίου, εκπρόσωπος του ΚΟΑ, πρόεδροι αθλητικών ομοσπονδιών, οι βραβευθέντες και μέλη και φίλοι του Μορφωτικού Συλλόγου. Η εκδήλωση έκλεισε με δεξίωση προς τους καλεσμένους. Το Δ.Σ. του Μορφωτικού Συλλόγου Έγκωμης με ανακοίνωσή του ευχαριστεί θερμά όλους όσους συνέβαλαν στην επιτυχία της εκδήλωσης αυτής, τον Νεόφυτο Παπαλαζάρου που ανέλαβε το συντονισμό της, το δημοτικό σύμβουλο του ΑΚΕΛ Φίλιππο Καμέρη για την εισφορά του για την κάλυψη των εξόδων τις δεξίωσης, όπως επίσης όλους τους επίσημους προσκεκλημένους, τα μέλη και φίλους του Σωματείου που παρευρέθηκαν. «H αποτίμηση των 70 χρόνων ζωής, προσφοράς και δράσης του Μορφωτικού Συλλόγου Έγκωμης, και η επίγνωση της ιστορικής του προσφοράς, αναφέρεται στην ανακοίνωση του Μορφωτικού, μας επιφορτίζει με το καθήκον να διατηρήσουμε και να ενισχύσουμε το Σωματείο μας, ως ένα ζωντανό κύτταρο του Δήμου Έγκωμης, που θα πρωτοστατεί, υπό οποιεσδήποτε συνθήκες, στο κτίσιμο σωστής πολιτικής, πολιτιστικής και αθλητικής συνείδησης των μελών και ευρύτερα των δημοτών Έγκωμης». Επισκέψεις σε ευαγή ιδρύματα Ο Δήμαρχος Έγκωμης Ζαχαρίας Κυριάκου και τα μέλη του Δημοτικού Συμβουλίου πραγματοποίησαν επισκέψεις κατά τις γιορτές των Χριστουγέννων και της Πρωτοχρονιάς σε ευαγή ιδρύματα της Έγκωμης και αντάλλαξαν ευχές. Συγκεκριμένα επισκέφθηκαν τη Λέσχη Ατόμων Τρίτης Ηλικίας του Δήμου Έγκωμης, το Μέλαθρο Ευγηρίας της Ιεράς Αρχιεπισκοπής Κύπρου, το Κέντρο Υγείας Έγκωμης και το Κέντρο Αίματος Έγκωμης. Κατά τις επισκέψεις έγινε ιδιαίτερη αναφορά από το Δήμαρχο στις προσπάθειες του Δήμου για αναβάθμιση της ποιότητας ζωής των δημοτών και των παρεχόμενων υπηρεσιών προς τις ευπαθείς ομάδες του πληθυσμού. Ο Δήμαρχος Έγκωμης, Ζαχαρίας Κυριάκου, αναφέρθηκε επίσης στα προβλήματα που αντιμετωπίζει το Κέντρο Υγείας Έγκωμης, για την επίλυση των οποίων ο Δήμος βρίσκεται σε συνεχή επαφή με το Υπουργείο Υγείας. Αναφέρθηκε επίσης ότι στο πλαίσιο της στήριξης άπορων οικογενειών, ο Δήμος Έγκωμης διοργάνωσε μεγάλη εκστρατεία συλλογής πακέτων τροφίμων, την οποία και διέθεσε μέσω των ιερών ναών κατά τις ημέρες των Χριστουγέννων.\n12 12 ΘEMA Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Το Πολυδύναμο Κέντρο Δήμου Έγκωμης λειτουργεί δύο προγράμματα: τη Λέσχη για Άτομα Τρίτης Ηλικίας και την Παιδική Λέσχη. Διοικείται από Διαχειριστική Επιτροπή, της οποίας προεδρεύει ο Δημοτικός Σύμβουλος Έγκωμης, κ. Φοίβος Ζαχαριάδης. Η Διαχειριστική Επιτροπή απαρτίζεται επίσης από Δημοτικούς Συμβούλους, εκπροσώπους οργανωμένων συνόλων του Δήμου καθώς και εκπροσώπους των μελών της Λέσχης Ατόμων Τρίτης Ηλικίας και του Συνδέσμου Γονέων της Παιδικής Λέσχης. Τα μέλη της Διαχειριστικής Επιτροπής είναι τα ακόλουθα: Γιώργος Σαββίδης - Αντιπρόεδρος Λουίζα Μαυρομμάτη - Γραμματέας Δημήτρης Σιεηττάνης - Βοηθός Γραμματέας Παύλος Παύλου - Ταμίας Γιώργος Χατζηγιάννης - Βοηθός Ταμίας Αναστασία Στυλιανού, Μάρκος Δράκος Χριστοφίδης, Κώστας Αναστασίου, Ειρήνη Οικονομίδου, Μαρία Λεωνίδου, Ζωή Μιχαηλίδου, Λούλλα Ιερωνύμου, Βιολέττα Γεωργίου - Μέλη Λέσχη για Άτομα Τρίτης Ηλικίας Το πρόγραμμα της Λέσχης για Άτομα Πολυδύναμο Κέντρο Δήμου Έγκωμης Γιορτή Πολυδύναμου Κέντρου Το Πολυδύναμο Κέντρο Δήμου Έγκωμης πραγματοποίησε κοινή χριστουγεννιάτικη γιορτή των δύο προγραμμάτων του στην αίθουσα εκδηλώσεων του Σωματείου ΕΘΑ Έγκωμης. Την εκδήλωση χαιρέτισαν ο πρόεδρος της Διαχειριστικής Επιτροπής του Κέντρου, Φοίβος Ζαχαριάδης, και ο Δήμαρχος Έγκωμης, Ζαχαρίας Κυριάκου. Το καλλιτεχνικό πρόγραμμα περιλάμβανε γιορτινά τραγούδια από τη Χορωδία της Λέσχης Ατόμων Τρίτης Ηλικίας του Δήμου Έγκωμης υπό τη διδασκαλία της Κάτιας Χατζηγιάννη-Μελή. Τα παιδιά της Παιδικής Λέσχης παρουσίασαν πρόγραμμα σε κείμενο της ηθοποιού και θεατρολόγου Νικολέτας Χριστοφόρου. Τρίτης Ηλικίας λειτουργεί από το 1990 με σκοπό την παροχή ημερήσιας φροντίδας και δημιουργικής απασχόλησης καθώς και ψυχολογικής στήριξης και ενδυνάμωσης των μελών της. Βασική επιδίωξη είναι η αποφυγή της ιδρυματοποίησης των Ατόμων Τρίτης Ηλικίας και η παραμονή τους στο οικογενειακό ή οικείο τους περιβάλλον. Τα μέλη της Λέσχης έχουν την δυνατότητα συμμετοχής ανάλογα με τα ενδιαφέροντα και τις ανάγκες τους στα πιο κάτω προγράμματα: Υδρογυμναστική Αρωματοθεραπεία - Ρεφλεξολογία από φυσικοπαθητικό Ομιλίες Θρησκευτικού περιεχομένου Χορωδία Περιποίηση ποδιών και χεριών από ειδική αισθητικό Μαγειρική Γυμναστική Συμμετοχή στο πρόγραμμα «Γνωρίζω την Κύπρο» με ξεναγήσεις και επισκέψεις σε Μουσεία, Εκθέσεις και Αρχαιολογικούς χώρους Εκδρομές εντός και εκτός Κύπρου Ψυχαγωγικές εκδηλώσεις Διαγωνισμοί επιτραπέζιων παιχνιδιών / Τόμπολα Βιωματικά εργαστήρια Διαλέξεις με ευρεία θεματολογία Η Λέσχη Ατόμων Τρίτης Ηλικίας σε συνεργασία με Πανεπιστήμια προσφέρει ψυχολογική στήριξη και ενδυνάμωση σε ατομικό και ομαδικό επίπεδο. Για όσα μέλη αντιμετωπίζουν πρόβλημα στις μετακινήσεις τους η Λέσχη διαθέτει μεταφορικό μέσο. Στη Λέσχη Ατόμων Τρίτης Ηλικίας μπορούν να συμμετάσχουν όσοι και όσες ενδιαφέρονται, νοουμένου ότι είναι δημότες του Δήμου Έγκωμης. Η ετήσια συνδρομή για συμμετοχή ανέρχεται στα πενήντα (50) ευρώ το άτομο ή ογδόντα (80) ευρώ ανά ζεύγος. Παιδική Λέσχη Το πρόγραμμα της Παιδικής Λέσχης λειτουργεί τα τελευταία 20 χρόνια. Στεγάζεται στο Β Δημοτικό Σχολείο Έγκωμης (Παρισινός) και λειτουργεί καθημερινά μετά τη λήξη των πρωινών μαθημάτων, προσφέροντας την ευκαιρία στους μικρούς της φίλους να απασχοληθούν με ποικίλες δραστηριότητες. Τα παιδιά που φοιτούν στα Δημοτικά Σχολεία και στα Νηπιαγωγεία της Έγκωμης μεταφέρονται με λεωφορείο από το σχολείο τους στην Παιδική Λέσχη. Κατά τη διάρκεια στην παραμονή τους στην Παιδική Λέσχη προσφέρεται σε όλα τα παιδιά υγιεινό, ισορροπημένο γεύμα καθώς και απογευματινό φρούτο ή γλυκό. Το προσωπικό της Παιδικής Λέσχης βοηθά τους μικρούς μαθητές στη διεκπεραίωση των μαθημάτων τους και στη συνέχεια τους απασχολεί με ψυχαγωγικά και δημιουργικά προγράμματα, όπως χορό, αθλητισμό, ζωγραφική, ελεύθερο παιχνίδι κ.λπ. Διευκρινίζεται ότι κατά την διάρκεια των σχολικών αργιών καθώς και την περίοδο των Χριστουγέννων, του Πάσχα, και το καλοκαίρι, η Παιδική Λέσχη παραμένει ανοικτή με ολοήμερο ωράριο για να εξυπηρετεί τους εργαζόμενους γονείς. Κατά την περίοδο αυτή το πρόγραμμα της Παιδικής Λέσχης διαφοροποιείται και εμπλουτίζεται και με πολλές άλλες δραστηριότητες, τόσο εντός όσο και εκτός του χώρου που λειτουργεί. ΤΟ ΠΟΛΥΔΥΝΑΜΟ ΚΕΝΤΡΟ ΔΙΑΘΕΤΕΙ ΕΜΠΕΙΡΟ ΠΡΟΣΟΝΤΟΥΧΟ ΠΡΟΣΩΠΙ- ΚΌ. ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙ- ΕΣ, ΕΠΙΚΟΙΝΩΝΗΣΤΕ ΜΕ ΤΗΝ ΔΙΕΥΘΥ- ΝΤΡΙΑ ΤΟΥ ΠΟΛΥΔΥΝΑΜΟΥ ΚΕΝΤΡΟΥ ΚΑ ΖΩΗ ΑΡΓΥΡΙΔΟΥ ΣΤΟ ΤΗΛΕΦΩΝΟ Ο Δήμος Έγκωμης παρέχει κάθε βοήθεια και οικονομική στήριξη, τόσο στη Λέσχη για άτομα τρίτης ηλικίας, όσο και στην Παιδική Λέσχη, ώστε να γίνεται η καλύτερη δυνατή διεκπεραίωση των προγραμμάτων τους. ΑΝΟΙΚΤΗ ΠΡΟΣΚΛΗΣΗ Ο Πρόεδρος και τα Μέλη της Διαχειριστικής Επιτροπής του Πολυδύναμου Κέντρου Δήμου Έγκωμης σας προσκαλούν σε ανοικτή συγκέντρωση τη Δευτέρα 4 Απριλίου 2013 στο οίκημα της Λέσχης Ηλικιωμένων Έγκωμης, οδός Ανδρέα Πατσαλίδη 19Α (έναντι εκκλησίας Αγίου Νικολάου) στις 6:00 μ.μ. Στη συγκέντρωση θα παρουσιασθούν τα προγράμματα του Πολυδύναμου Κέντρου Δήμου Έγκωμης και θα ακολουθήσει συζήτηση.\n13 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 YΓΕΙΑ 13 Μήπως έχω σακχαρώδη διαβήτη και δεν το ξέρω; Εμφανίζουμε σακχαρώδη διαβήτη όταν το σώμα μας δεν παράγει ικανοποιητικές ποσότητες μιας ορμόνης, της ινσουλίνης, ή όταν τα κύτταρα μας εμφανίζουν δυσκολίες (αντίσταση) στη χρησιμοποίηση της ινσουλίνης που παράγεται. Χωρίς ινσουλίνη το σώμα μας δεν μπορεί να πάρει την ενέργεια που χρειάζεται από τις τροφές Το πάγκρεας, ένα όργανο που βρίσκεται κοντά στο στομάχι, παράγει μία ορμόνη, την ινσουλίνη. Η ινσουλίνη προάγει την απορρόφηση-χρησιμοποίηση της γλυκόζης από τον εγκέφαλο, τα μυϊκά κύτταρα, που είναι οι κυρίως καταναλωτές ενέργειας στο σώμα μας, αλλά και από όλους τους άλλους ιστούς. «Σακχαρώδης Διαβήτης» είναι μία χρόνια κατάσταση κατά την οποία η γλυκόζη του αίματος είτε κατά τη νηστεία είτε μεταγευματικά λαμβάνει τιμές ψηλότερες του φυσιολογικού. Υπάρχουν δύο βασικοί τύποι σακχαρώδη διαβήτη, ο τύπου 1 και ο τύπου 2. Ο τύπου 1 1) Άνθρωποι με τύπου 1 δεν παράγουν καθόλου ή δεν παράγουν αρκετή ινσουλίνη. 2) Ξεκινά σε ηλικίες συνήθως νεώτερες των 30 ετών. 3) Εξωγενής χορηγούμενη ινσουλίνη αποτελεί τη δια βίου θεραπεία. 4) Περίπου το 5-10% των διαβητικών είναι τύπου 1. 5) Παράγοντες κινδύνου για την εμφάνιση του δεν υπάρχουν σαφώς διευκρινισμένοι. Συνδυασμός γενετικών, ανοσολογικών παραγόντων καθώς και επιδράσεις του περιβάλλοντος πιστεύεται ότι συμβάλλουν. Ο τύπου 2 1) Άνθρωποι με τύπου 2 παράγουν ινσουλίνη, αλλά δεν μπορούν να τη χρησιμοποιήσουν αποτελεσματικά. 2) Ξεκινά σε ηλικίες συνήθως μεγαλύτερες των 40 ετών, αλλά τα τελευταία χρόνια, λόγω της αυξανόμενης παχυσαρκίας καθώς και τρόπου ζωής, όλο και νεώτερες ηλικίες προσβάλλονται. 3) Δεν είναι απαραίτητη η εξωγενής χορήγηση ινσουλίνης. Στα αρχικά στάδια αρκούν μερική απώλεια κιλών και αλλαγή τρόπου ζωής. 4) Οι άνθρωποι με τύπου 2 αποτελούν την πλειονότητα των διαβητικών (άνω του 90%). 5) Υπάρχει κληρονομικότητα, αλλά σημαντικό ρόλο παίζει και ο σύγχρονος τρόπος ζωής και διατροφής. 6) Κινδυνεύουν περισσότερο να εμφανίσουν οι μεγαλύτερες ηλικίες, όσοι έχουν οικογενειακό ιστορικό Διαβήτη, οι γυναίκες που εμφάνισαν διαβήτη της κύησης, οι παχύσαρκοι (ιδίως με κοιλιακή παχυσαρκία), όσοι κάνουν καθιστική ζωή και δεν ασκούνται καθόλου. Υπάρχουν άλλοι τύποι σακχαρώδους διαβήτη; Ναι, υπάρχουν. α) Ο διαβήτης κύησης Χαρακτηρίζεται από ψηλές τιμές γλυκόζης στο αίματος κατά τη διάρκεια της κύησης, σε γυναίκες που δεν είχαν καθόλου διαβήτη. Εμφανίζεται στο 2-5% των κυήσεων, αλλά συνήθως εξαφανίζεται μετά το τέλος της. β) Άλλοι τύποι Διαβήτη όχι πολύ συχνοί, όπου είναι γνωστή η αιτία που τους προκάλεσε είναι οi τύπου MODDY, LADA.. Μήπως έχω Διαβήτη; Ο Διαβήτης τύπου 1 συνήθως αφορά τα παιδιά και εφήβους, χωρίς να είναι σπάνιος σε ενήλικους. Η έναρξη του είναι αιφνίδια και δραματική. Τα συμπτώματα, μη συνηθισμένη δίψα, πολυουρία, κόπωση και ανεξήγητη απώλεια βάρους ή συχνές λοιμώξεις, μπορεί να γίνουν έντονα και χρειασθεί νοσηλεία. Αν δεν αντιμετωπισθεί εγκαίρως με ινσουλίνη μπορεί να οδηγήσει σε κώμα. Διαβήτης τύπου 2 Η έναρξη και εξέλιξη του Σ.Δ τύπου 2 είναι αργή. Η διάγνωση του από μελέτες σε προηγμένες χώρες υπολογίζεται ότι γίνεται 7 ως 10 χρόνια από την έναρξή του( όταν πλέον έχει καταστραφεί το 50% των β- κυττάρων του παγκρέατος που παράγουν την ινσουλίνη ), ενώ πιθανότατα έχουν ήδη εμφανισθεί και οι επιπλοκές του. Τα συμπτώματα, είναι όπως του τύπου 1, αλλά ηπιότερα και λιγότερο ενοχλητικά. Πόσο σοβαρό είναι το να πάσχω από Σ.Δ; Σήμερα καλό θα είναι να συνειδητοποιήσουμε όλοι ότι ο διαβήτης δεν είναι απλώς η ρύθμιση του σακχάρου του αίματος. Ο διαβήτης, ακόμα και ρυθμισμένος είναι μία κατάσταση που μας ακολουθεί δια βίου. Χωρίς την κατάλληλη παρακολούθηση (από διαβητολόγο), τη σωστή ρύθμιση όλων των παραμέτρων (παχυσαρκία, υπέρταση, χοληστερόλη, τριγλυκερίδια κλπ), αλλά χωρίς αλλαγή του τρόπου ζωής (σωματική άσκηση είναι απαραίτητη), οδηγεί με μαθηματική ακρίβεια σε μείωση όχι μόνο του προσδόκιμου αλλά και της ποιότητας της ζωής. Θεραπεία για το σακχαρώδη διαβήτη σημαίνει πρόληψη. Ο κίνδυνός του σήμερα δεν μας τρομάζει όπως παλιά. Αρκεί, αναλαμβάνοντας εμείς οι ίδιοι την ευθύνη της υγείας μας, να φροντίσουμε να έχουμε καλές σχέσεις με τη σωματική άσκηση, τη σωστή διατροφή και φυσικά με τον διαβητολόγο και τις οδηγίες του. Επιπλοκές του Διαβήτη Οι διαβητικές επιπλοκές είναι χρόνιες καταστάσεις που σχετίζονται τόσο με τη συνολική ρύθμιση του διαβητικού όσο και με τη διάρκεια του Σ.Δ. Μπορούν να χωριστούν σε δύο κατηγορίες: τις οξείες επιπλοκές και τις χρόνιες. Οξείες επιπλοκές α) Υπογλυκαιμία (χαμηλή γλυκόζη στο αίμα). Συμβαίνει μόνο σε όσους θεραπεύονται με ινσουλίνη ή με αντιδιαβητικά δισκία( ιδιαίτερα όταν παίρνουν σουλφονυλουριες). Συνήθως συμβαίνει ως αποτέλεσμα ανεπαρκούς λήψης τροφής, αυξημένης σωματικής αύξησης ή και λανθασμένης θεραπευτικής αγωγής (λάθος στη δόση, κακή ή ελλιπής εκπαίδευση του διαβητικού κλπ). Μπορεί να διορθωθεί γρήγορα τρώγοντας λίγη σάκχαρη. β) Διαβητική οξέωση είναι μία πολύ σοβαρή κατάσταση σχετιζόμενη με αυξημένη έλλειψη ινσουλίνης. Αφορά συνήθως διαβητικούς τύπου 1. Με την ευρεία χρήση των νεότερων ινσουλινών είναι σπάνια στις μέρες μας, αποτελώντας πρόβλημα μόνον όταν συνυπάρχει σοβαρή φλεγμονή στον οργανισμό. γ) Βακτηριακές - μυκητιασικές λοιμώξεις Τα άτομα με σακχαρώδη διαβήτη είναι πιο ευπαθή σε μικροβιακές και μυκητιασικές λοιμώξεις. Κυστίτιδες, επιμολύνσεις τραυμάτων, δοθιήνες, αλλά και μυκητιασικές κολπίτιδες δ) Γαλακτική οξέωση είναι πολύ σπάνια. Αφορά κυρίως διαβητικούς τύπου 2 που έχουν κακή λειτουργία των νεφρών τους Χρόνιες επιπλοκές εμφανίζονται όταν υπάρχουν υψηλές τιμές σακχάρου αίματος για μακρύ χρονικό διάστημα, οπότε προκαλούνται βλάβες τόσο στα μεγάλα όσο και στα μικρού εύρους αγγεία, καθώς και στα νεύρα. α) Οφθαλμοπάθεια περίπου 2% των διαβητικών που έχουν Σ.Δ για 15 και πλέον χρόνια, μπορεί να τυφλωθούν, ενώ άλλο ένα 10% θα αναπτύξει σοβαρές διαταραχές στην όρασή του (αιμορραγίες, αμφιβληστροειδοπάθεια, καταρράκτης, γλαύκωμα). β) Νευροπάθεια Η περιφερική νευροπάθεια μπορεί να ελαττώσει την αισθητικότητα στα κάτω άκρα, με αποτέλεσμα έλκη στα άκρα και σοβαρό κίνδυνο ακρωτηριασμού. Προσβολή του αυτόνομου νευρικού συστήματος μπορεί να οδηγήσει σε διάρροιες αλλά και σε σεξουαλική δυσλειτουργία γ) Νεφροπάθεια Νεφρική προσβολή συνδέεται και συχνά συνυπάρχει με οφθαλμοπάθεια και αποτελεί σοβαρό πρόβλημα για τους διαβητικούς. Η μικρολευκωματίνη των ούρων αποτελεί ένα πρώιμο δείκτη νεφρικής προσβολής. δ) Καρδιαγγειακή νόσος: αποτελεί την κύρια αιτία θανάτου ανάμεσα στους ασθενείς με Σ.Δ. Ο κίνδυνος καρδιακής νόσου ή εγκεφαλικού επεισοδίου είναι 2-4 φορές μεγαλύτερος στους ανθρώπους με Σ.Δ. Υπάρχει θεραπεία για το σακχαρώδη διαβήτη; Με την έννοια της ίασης, όχι. Υπάρχει όμως πλέον αποτελεσματική θεραπεία, ώστε οι άνθρωποι με Σ.Δ να έχουν μία εξίσου φυσιολογική ζωή χωρίς αυξημένους κινδύνους για την υγεία τους. Χρειάζεται αποτελεσματική ρύθμιση του Σ.Δ σε επίπεδα είτε νηστείας είτε μετά φαγητού, όσο το δυνατόν πλησιέστερα προς τα φυσιολογικά. Αυτή επιτυγχάνεται μόνο με εντατικοποιημένη θεραπεία, σωστή διατροφή και τακτικό έλεγχο και είναι αυτή που θα προστατέψει από τις μακροχρόνιες επιπλοκές του Σ.Δ. Επιβάλλεται, παράλληλα, σωματική άσκηση, αλλά και άριστη αντιμετώπιση των υπόλοιπων παραγόντων κινδύνου, όπως ελάττωση του βάρους, ρύθμιση υπέρτασης, λιπιδίων και χοληστερόλης κλπ. Ακρογωνιαίος λίθος της θεραπεία είναι η ενεργός συμμετοχή του διαβητικού και η εκπαίδευση του, ώστε να μπορεί κατά κάποιο τρόπο να είναι γιατρός του εαυτού του. Στο Διαβήτη θεραπεύουμε τον άνθρωπο και όχι τη νόσο. Δρ Δώρος Γ. Λοΐζου, MD Παθολόγος-Διαβητολόγος, Ιατρικό Κέντρο «Ιατροδιάγνωση» Λευκωσία\n14 14 ΠΟΛΙΤΙΣΤΙΚΑ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Προσφορά Νέου Ωδείου Έγκωμης Το Νέο Ωδείο Έγκωμης δημιουργήθηκε τον Οκτώβριο του 2012 με στόχο να παρέχει υψηλού επιπέδου μουσική εκπαίδευση σε άνετους και μοντέρνους χώρους διδασκαλίας. Το πτυχιούχο και έμπειρο προσωπικό του προετοιμάζει τους μαθητές με βάση τα ευρωπαϊκά πρότυπα των ελληνικών και αγγλικών εξετάσεων. Στο Ωδείο μπορούν να εγγραφούν μαθητές όλων των ηλικιών και επιπέδων. Παραδίδονται μαθήματα πιάνου, κιθάρας, φωνητικής, βιολιού, κρουστών, ξύλινων και χάλκινων πνευστών, μπουζουκιού, θεωρίας της μουσικής, μουσικής τεχνολογίας και μουσικής προπαίδειας. Στο πλαίσιο της συνεργασίας του με τον Δήμο Έγκωμης το Νέο Ωδείο Έγκωμης προσφέρει αποκλειστικά για τους δημότες Έγκωμης έκπτωση ύψους 10% στα δίδακτρα και δωρεάν τον πρώτο χρόνο των θεωρητικών μαθημάτων. Το Νέο Ωδείο Έγκωμης στεγάζεται στον 4ο όροφο του Nicolaides Tower στην οδό Αγίου Νικολάου αρ. 33 στην Έγκωμη. Για περισσότερες πληροφορίες μπορείτε να απευθύνεστε στο τηλ ή στην ιστοσελίδα www. odeioegkomis.com Η Δημοτική Χορωδία Έγκωμης στην Ιταλία Με πρωτοβουλία του Συλλόγου Κυπρίων Ιταλίας, ο οποίος εδρεύει στη Ρώμη και σε συνεργασία με το Δημοτικό Συμβούλιο Έγκωμης, πραγματοποιήθηκε επίσκεψη της μικτής τετράφωνης Χορωδίας του Δήμου Έγκωμης στην Ιταλία από τις 11 μέχρι τις 15 Δεκεμβρίου Η αποστολή της Χορωδίας αποτελείτο από 40 άτομα και την οποία συνόδευε ο Δημοτικός Σύμβουλος Φίλιππος Καμέρης ως εκπρόσωπος του Δήμου Έγκωμης. Κατά την εκεί παραμονή της, η Χορωδία πραγματοποίησε μεγάλη συναυλία στον ναό της Αγίας Λουκίας (Chiesa di Santa Lucia del Confalone) στην καρδιά της Ρώμης (Α Δήμος Ρώμης), με καλλιτεχνικό μουσικό πρόγραμμα αφιερωμένο στην Κύπρο («Κύπρος και Ιταλία: Μουσική, η γέφυρα μεταξύ των λαών»). Επίσης συμμετείχε στο Διεθνές Φεστιβάλ Χορωδιακής Μουσικής «Songs 4 Peace» και παρουσίασε πρόγραμμα μαζί με άλλες τρεις καταξιωμένες χορωδίες στον ναό της Αγίας Ούρσουλας. Οι δύο αυτές εμφανίσεις εντάχθηκαν μέσα στο πλαίσιο του πολιτιστικού μήνα, αφιερωμένου στην Κύπρο, που οργάνωσε ο Σύλλογος Κυπρίων Ιταλίας με την ευκαιρία της άσκησης της προεδρίας της Ευρωπαϊκής Ένωσης από την Κυπριακή Δημοκρατία το δεύτερο εξάμηνο του Και στις δύο πιο πάνω εμφανίσεις, η χορωδία καταχειροκροτήθηκε και απέσπασε τα πιο κολακευτικά σχόλια για τις εξαίρετες, από κάθε άποψη, καλλιτεχνικές αρετές της. Αξίζει να αναφέρουμε, ότι τις εκδηλώσεις τίμησαν με την παρουσία τους ο πρέσβης της Κύπρου στην Ιταλία, ο πρέσβης της Κύπρου στην Αγία Έδρα του Βατικανού, ο Δήμαρχος του Γ Δήμου της Ρώμης, καθώς και άλλοι επίσημοι. Στα πλαίσια των πιο πάνω εκδηλώσεων διοργανώθηκε επίσης συνέδριο στο οποίο μίλησε μεταξύ άλλων προσωπικοτήτων και ο μαέστρος της Δημοτικής Χορωδίας του Δήμου Έγκωμης κ. Γιώργος Λοΐζου, ο οποίος πρόβαλε την πολιτιστική προσφορά του Δήμου Έγκωμης και έκανε μια ιστορική αναδρομή της μουσικής παιδείας που αναπτύχθηκε στην Κύπρο από την ανακήρυξη της Κυπριακής Δημοκρατίας το 1960 μέχρι σήμερα, δίνοντας έμφαση στο χορωδιακό τραγούδι (παραδοσιακό, έντεχνο ελληνικό, κλασικό κ.ά.). Μεγάλο ενδιαφέρον επιδείχθηκε από τους παρευρισκόμενους όταν έγινε αναφορά στην εισβολή του 1974 και την κατοχή μεγάλου μέρους της πατρίδας μας από τους Τούρκους, που δημιούργησαν πολλά προβλήματα, τα οποία απασχολούν και ταλανίζουν τον κυπριακό λαό μέχρι σήμερα. Κατά τη διάρκεια της παραμονής της Δημοτικής Χορωδίας στη Ρώμη, τα μέλη της αποστολής είχαν την ευκαιρία να παρευρεθούν στην επίσημη παρουσίαση του βιβλίου με τίτλο «Ένας Πάπας στην Κύπρο», το οποίο έγραψε ο πρέσβης της Κύπρου στο Βατικανό κύριος Γιώργος Πουλίδης, με την ευκαιρία της επίσκεψης του Πάπα Βενέδικτου ΙΣΤ στην Κύπρο. Την επίσημη παρουσίαση του βιβλίου αυτού, έκαναν καθηγητές ιταλικών Πανεπιστημίων μέσα σε μια κατάμεστη αίθουσα και στην παρουσία πολλών υπουργών της Αγίας Έδρας, πρέσβεων, βουλευτών, πανεπιστημιακών και άλλων πνευματικών προσωπικοτήτων. «Το μπουφάν της Χάρλεϋ ή πάλι καλά» Ο Όμιλος Μοτοσυκλετιστών Λευκωσίας σε συνεργασία με την Κυπριακή Ομοσπονδία Μοτοσυκλέτας και το Ευρωπαϊκό Πανεπιστήμιο Κύπρου διοργάνωσε προβολή της θεατρικής παράστασης του Θ.Ο.Κ. «Το μπουφάν της Χάρλεϋ ή πάλι καλά». Η παράσταση διοργανώθηκε στο πλαίσιο των εκδηλώσεων του Ομίλου Μοτοσυκλετιστών Κύπρου για την ευαισθητοποίηση του κοινού σε θέματα Οδικής Ασφάλειας. Τον Δήμο Έγκωμης εκπροσώπησε η Δημοτική Σύμβουλος, κα Αναστασία Στυλιανού, η οποία αφού συγχάρηκε τους διοργανωτές για την πρωτοβουλία τους αυτή, ανέφερε μεταξύ άλλων στον χαιρετισμό της: «Επειδή στον Δήμο Έγκωμης γινόμαστε καθημερινά μάρτυρες των αγώνων ταχύτητας νεαρών οδηγών και τις κούρσες που βάζουν μεταξύ τους, παρ όλα τα διαβήματα στα οποία προβαίνει ο Δήμος για να αντιμετωπίσει αυτό το απαράδεκτο φαινόμενο, κάνουμε έκκληση από αυτό το βήμα στους νεαρούς οδηγούς να μην τρέχουν, να τηρούν τους κανόνες οδικής ασφάλειας και να διαφυλάττουν το πολυτιμότερο αγαθό που τους έδωσε ο Θεός, τη Ζωή.»\n15 Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 ΑΘΛΗΤΙΣMΟΣ 15 Τα παιδιά, το αύριο του αθλητισμού Η Χριστουγεννιάτικη γιορτή Ακαδημίας ΕΘΑ ήταν μια μέρα χαράς Ήταν μια μέρα χαράς, μια μέρα όπου όλοι μαζί, αυτοί που αποτελούν τις Ακαδημίες του Σωματείου ΕΘΑ (αθλητές, αθλήτριες, γονείς, κηδεμόνες, προπονητές, Συμβούλιο) βρεθήκανε και περάσανε μαζί ένα τετράωρο χαράς, ξεγνοιασιάς και άθλησης. Ημέρα Σάββατο, 05/01/2013, και η Χριστουγεννιάτικη γιορτή της Ακαδημίας έγινε και φέτος στην κλειστή αίθουσα αθλοπαιδιών του Γυμνασίου Μακεδονίτισσας. Η γιορτή ξεκίνησε από τις 09:00 το πρωί και συνεχίστηκε μέχρι τις 13:00 με την, καθιερωμένη, κοπή της βασιλόπιττας. Η συμμετοχή των παιδιών ήταν αθρόα, η παρουσία δε των γονέων και κηδεμόνων μεγάλη. Η γιορτή ξεκίνησε με αγώνα μεταξύ των Παμπαίδων του Σωματείου. Ακολούθησε αγώνας μεταξύ των Παίδων, όπως και αυτός μεταξύ Κορασίδων Παγκορασίδων. Στη ανάπαυλα των αγώνων, είχαμε διαγωνισμούς ελευθέρων βολών και τρίποντων όπου έλαβαν μέρος τόσο αγόρια όσο και κορίτσια. Στο διαγωνισμό ελευθέρων βολών κοριτσιών, νικήτρια ήταν η γεννημένη το 2003, Ιωάννα Κυπριανού (σε αυτό βέβαια βοήθησε και η αντίπαλος της στον τελικό Μαρία Μηνά,γεννημένη το 1995, όπου εντυπωσιασμένη από τα κατορθώματα της μικρής σταρ, σκόπιμα έριξε στο σίδερο τις τελευταίες δύο βολές της). Στον αντίστοιχο διαγωνισμό των αγοριών, νικητής ήταν ο Βασίλης Καπλάνης, γεννημένος το Στο διαγωνισμό τρίποντων, μετά από δυο παρατάσεις, νικητής ο Πέτρος Παπαμιχαήλ, γεννημένος το Ατραξιόν της ημέρας, ο καθιερωμένος τα τελευταία χρόνια,αγώνας μεταξύ γονέων και κηδεμόνων. Για πρώτη φορά αγωνίστηκαν συνολικά 24 γονείς εκ των οποίων και 4 γυναίκες. Όλοι τους έδωσαν τον καλύτερο τους εαυτό στο παρκέ. Τον άτυπο τίτλο του MVP πήραν από κοινού οι Πάμπος Σκαπούλλης και Γιώργος Κυπριανού. Η τελετή έληξε με κοπή της βασιλόπιττας και ομιλία από τον Αντιπρόεδρο της ΕΘΑ και Γενικό Αρχηγό του Καλαθοσφαιρικού Τμήματος, Πανίκο Κωνσταντίνου, όπως και από το Δήμαρχο Έγκωμης, Ζαχαρία Κυριάκου. Το τυχερό φλουρί κέρδισε η νεαρή Στεφανία Κάσινου. Στο περιθώριο της γιορτής, γονείς και κηδεμόνες τίμησαν τον Υπεύθυνο Ακαδημίας του Σωματείου, Γιάννο Αριστοτέλους, για την προσφορά του στην Ακαδημία. Ε.Θ.Α. ΕΓΚΩΜΗΣ ΚΥΠΕΛΛΟΥΧΟΣ ΚΥΠΡΟΥ Η ΕΘΑ Έγκωμης, μετά από ένα συγκλονιστικό τελικό στο στάδιο «Λευκόθεο», στέφθηκε για δεύτερη φορά στην ιστορία της κυπελλούχος Κύπρου στην Α κατηγορία ανδρών. Η ομάδα της Έγκωμης διατηρώντας το προβάδισμα για το μεγαλύτερο μέρος του αγώνα κατάφερε δίκαια να στεφθεί κυπελλούχος Κύπρου επικρατώντας με του Κεραυνού Στροβόλου. Ο Δήμος Έγκωμης συγχαίρει την ομάδα για την νέα μεγάλη αυτή κατάκτηση. Η ΕΘΑ παρέδωσε το κύπελλο ΕΑΚ στο Δήμο Έγκωμης Το Διοικητικό Συμβούλιο της ΕΘΑ Έγκωμης επισκέφθηκε τα γραφεία του Δήμου Έγκωμης με σκοπό να παραδώσει στον Δήμο, τιμητικά, το κύπελλο, το οποίο της επιδόθηκε από την Ένωση Αθλητικογράφων Κύπρου (ΕΑΚ) κατά την τελετή βράβευσης των άριστων αθλητών της χρονιάς. Όπως είναι γνωστό, η ΕΑΚ ανέδειξε την καλαθοσφαιρική ομάδα της ΕΘΑ Έγκωμης ως την 3η καλύτερη ομάδα της χρονιάς 2012 στην κατηγορία των ομαδικών αθλημάτων. Ο αντιπρόεδρος του σωματείου ΕΘΑ και υπεύθυνος της καλαθοσφαιρικής ομάδας, κ. Πανίκος Κωνσταντίνου, ενημέρωσε τον Δήμαρχο Έγκωμης, Ζαχαρία Κυριάκου, για την απόφαση του Διοικητικού Συμβουλίου να προσφέρει το κύπελλο στον Δήμο σε ένδειξη εκτίμησης για τη στενή συνεργασία μεταξύ Δήμου Έγκωμης και ΕΘΑ Έγκωμης και για τη γενική βοήθεια που προσφέρει ο Δήμος στον αθλητισμό και τα αθλητικά σωματεία.\n16 16 ΡΕΠΟΡΤΑΖ Η ΦΩΝΗ ΤΗΣ ΕΓΚΩΜΗΣ, ΜΑΡΤΙΟΣ 2013 Το έργο SMOΟTH, συνδυασμός ασφαλούς διακίνησης πεζών και ποδηλάτων. Σταθμός ποδηλάτων στη λεωφόρο Γρίβα Διγενή στην περιοχή των καφετεριών. Ο Δήμος Έγκωμης καλωσορίζει ένα νέο, υγιή τρόπο μετακίνησης στην πόλη Ποδήλατο, το εναλλακτικό μέσο διακίνησης Στροφή προς ένα υγιή και φιλικό προς το περιβάλλον τρόπο ζωής έκανε ο Δήμος Έγκωμης με την εγκατάσταση τριών σταθμών ποδηλάτων και την επέκταση του υφιστάμενου δικτύου ποδηλατοδρόμων. Η λειτουργία του συστήματος διάθεσης ποδηλάτων στο σταθμό της περιοχής του Πανεπιστημίου Λευκωσίας, του Ευρωπαϊκού Πανεπιστημίου και της λεωφόρου Γρίβα-Διγενή (περιοχή καφετεριών) σηματοδοτεί την αρχή ενός φιλόδοξου προγράμματος. Το πρόγραμμα διάθεσης ποδηλάτων είναι ένα νέο σύστημα μετακίνησης εντός της μείζονος Λευκωσίας, το οποίο εφαρμόζεται ήδη με μεγάλη επιτυχία σε διάφορες πόλεις ανά τον κόσμο, (Παρίσι, Βαρκελώνη, Άμστερνταμ, Μελβούρνη, κ.α.) συμπεριλαμβανομένης και της Κύπρου, μας λέει ο Λειτουργός Τεχνικών Υπηρεσιών του Δήμου Έγκωμης κ. Γιώργος Τζιονής, ο οποίος μας αναλύει το τι ακριβώς είναι το σύστημα διάθεσης ποδηλάτων καθώς και την επέκταση των ποδηλατοδρόμων μέσω του ευρωπαϊκού προγράμματος SMOOTH. Αναλυτικά η συνέντευξη με τον κ. Τζιονή είναι η παρακάτω: Πόσοι σταθμοί ποδηλάτων υπάρχουν στην επικράτεια του Δήμου Έγκωμης; Η Διαδημοτική Εταιρεία Ποδηλάτων Λευκωσίας (ΔΕΠΛ) έχει εγκαταστήσει στην επικράτεια του Δήμου Έγκωμης τρεις σταθμούς ποδηλάτων. Ο πρώτος σταθμός βρίσκεται στην περιοχή του Ευρωπαϊκού Πανεπιστημίου, ο δεύτερος στην περιοχή του Πανεπιστημίου Λευκωσίας και ο τρίτος στην περιοχή των καφετεριών παρά τη λεωφόρο Γρίβα-Διγενή. Τι είναι η ΔΕΛΠ και ποιος ο ρόλος της; Οι Δήμοι της μείζονος Λευκωσίας δημιούργησαν τη Διαδημοτική Εταιρεία Ποδηλάτων Λευκωσίας (ΔΕΠΛ), φιλοδοξώντας ν αλλάξουν τα δεδομένα στους κυπριακούς δρόμους με τη χρήση ποδηλάτων, μέσω ενός αυτοματοποιημένου συστήματος ενοικίασης ποδηλάτων 3ης γενιάς. Από πού μπορούν να ενοικιαστούν ποδήλατα; Ποδήλατα μπορούν να ενοικιαστούν από ειδικούς σταθμούς σε όλους τους συνεργαζόμενους δήμους (Έγκωμης, Αγίου Δομετίου, Αγλαντζιάς, Ιδαλίου, Λατσιών, Λευκωσίας, Στροβόλου) και να επιστραφούν μετά τη χρήση τους σε οποιοδήποτε σταθμό. Πώς λειτουργεί η χρήση του συστήματος διάθεσης ποδηλάτων; Ποδηλατόδρομος στην Έγκωμη. Ο ενδιαφερόμενος χρήστης εισάγει την πιστωτική ή χρεωστική του κάρτα σε ειδική υποδοχή της μηχανής, που υπάρχει στους σταθμούς ποδηλάτων, και καθορίζει την περίοδο διάθεσης του ποδηλάτου. Από την κάρτα του χρήστη δεσμεύεται, προσωρινά, με το ποσό εγγύησης των 150 ευρώ. Ακολούθως ο χρήστης θα λαμβάνει ένα οκταψήφιο κωδικό. Ο κωδικός εισάγεται σε οποιοδήποτε σταθμό και δίνει ένα ειδικό κλειδί για το ξεκλείδωμα του ποδηλάτου. Με την επιστροφή του ποδηλάτου σε οποιοδήποτε σταθμό, ο χρήστης επανεισάγει τον κωδικό και επιστρέφει το κλειδί. Το ποσό της εγγύησης των 150 ευρώ αποδεσμεύεται εντός 24 ωρών, αφού βεβαιωθεί ότι το ποδήλατο δεν έχει υποστεί βλάβες και αφού αφαιρεθούν οι χρεώσεις χρήσης. Ποιες είναι οι χρεώσεις της χρήσης των ποδηλάτων από το συγκεκριμένο σύστημα; Οι χρεώσεις χρήσης των ποδηλάτων είναι ιδιαίτερα χαμηλές. Συγκεκριμένα, η χρήση των ποδηλάτων εντός 60 λεπτών γίνεται χωρίς οποιαδήποτε χρέωση. Η χρέωση μετά από χρήση μεταξύ 1 και 2 ωρών είναι 1 ευρώ, 2 και 3 ωρών είναι 3 ευρώ, 3 και 4 ωρών είναι 5 ευρώ κ.ο.κ. με αύξηση 2 ευρώ ανά ώρα χρήσης. Από πού χρηματοδοτείται το έργο επέκτασης των ποδηλατοδρόμων; Το έργο σχεδιάστηκε από το Τμήμα Πολεοδομίας και Οικήσεως και το Υπουργείο Συγκοινωνιών και Έργων και χρηματοδοτήθηκε από το ευρωπαϊκό πρόγραμμα SMOOTH, το οποίο έχει επίσης υιοθετήσει ένα σταθμό ποδηλάτων. Στόχος του προγράμματος SMOOTH είναι η δημιουργία και αξιολόγηση πιλοτικών προγραμμάτων, μέσα από τα οποία θα εκτιμηθεί η δυνατότητα εφαρμογής των επιλογών στις γεωγραφικές περιοχές που έχουν επιλεγεί (π.χ. στην είσοδο πόλεων, εντός των πόλεων και στα περίχωρα) μέσα από: Μέτρα για τη μεταστροφή προς μέσα διακίνησης φιλικά προς το περιβάλλον. Υπηρεσίες μεταφορών ανταποκρινόμενες στη ζήτηση (πολυμίσθωση ταξί, car pooling, car sharing, ευέλικτες διαδρομές λεωφορείων κλπ). Ευαισθητοποίηση του κοινού, εκπαίδευση και δημιουργία κινήτρων. Οι πρωτοβουλίες του προγράμματος SMOOTH προωθούν την ασφαλή διακίνηση πεζών και ποδηλατών με στόχο την ενθάρρυνση των εναλλακτικών προς το αυτοκίνητο τρόπων διακίνησης. Επίσης προτείνονται ευέλικτα συστήματα μεταφορών που ανταποκρίνονται στις απαιτήσεις του κοινού, το συγχρονισμό των διάφορων μέσων διακίνησης, τη σύνδεση ιδιωτικών και δημόσιων μεταφορικών μέσων, και τη σύζευξη των τοπικών σχεδίων των πόλεων με τα σχέδια κινητικότητας. Ποιος είναι γενικότερα ο σκοπός του προγράμματος; Σκοπός του προγράμματος είναι η προώθηση της βιώσιμης κινητικότητας, με την όσο το δυνατόν ευρύτερη χρήση του ποδηλάτου από το κοινό και την καθιέρωσή του ως ενός ουσιαστικού εναλλακτικού μέσου μεταφοράς στην πόλη, καθώς και την περαιτέρω ανάπτυξη του δικτύου ποδηλατοδρόμων.


Survivor: Αγώνισμα στόχου και δύναμης για ένα γράμμα και φωτογραφίες - Ποια ομάδα κέρδισε; | Znews\nSurvivor: Αγώνισμα στόχου και δύναμης για ένα γράμμα και φωτογραφίες – Ποια ομάδα κέρδισε;\nΑγώνας για… έξι ήταν ο σημερινός στο Survivor για το έπαθλο επικοινωνίας, με τις ομάδες να αγωνίζονται ανά τρεις σε κάθε ματς.\nΟι δύο έπρεπε να μεταφέρουν ένα μεγάλο δίσκο με τσουβάλια 40 κιλών (20 για τις γυναίκες) συνολικά και στο τέλος της διαδρομής, ο ένας από τους δύο έπρεπε να βάλει τα τσουβάλια στο καλάθι, το οποίο κρατούσε ψηλά στην απέναντι πλευρά ο τρίτος της αντίθετης ομάδας.\nΗ αναμέτρηση ξεκίνησε με τον Γιώργος Κοψιδά κόντρα στον Chris Σταμούλη. Η κόκκινη ομάδα πέτυχε το 1-0.\nΣτη συνέχεια, η Σοφία Μαργαρίτη και η Καρολίνα κέρδισαν τη Μαριαλένα και την Άννα Μαρία Βέλλη για το 2-0.\nΗ κόκκινη ομάδα συνέχισε το σερί της με 3-0, με τους Παύλο Γαλακτερό και Κώστα Παπαδόπουλο απέναντι σε Αλέξη Παππά και Chris Σταμούλη.\nΤο 4-0 πέτυχαν οι «κόκκινοι» με Ασημακόπουλο και Κώστα Παπαδόπουλο απέναντι σε Πάνο Καλίδη και Γιώργο Ταβλαδάκη.\nΗ Ανθή Σαλαγκούδη φάνηκε… τσακωμένη με το καλάθι και δεν κατάφερε να δώσει νίκη στην ομάδα της, καθώς η Άννα Μαρία ήταν πιο εύστοχη και κατάφερε να σύρει τη Σοφία μπροστά από την κόκκινη γραμμή για το 4-1.\nΤζέιμς και Νίκος Μπάρτζης μείωσαν σε 4-2, ενώ η Καρολίνα με τη Νικολέττα πέτυχαν το 5-2 απέναντι σε Χριστίνα και Ελευθερία.\nΟ Σάκης Κατσούλης σημείωσε το 5-3 νικώντας τον Γιώργο Κοψιδά και τον Ηλία Μπόγδανο, μαζί με τον Νίκο Μπάρτζη.\nΑξίζει να σημειωθεί ότι η Άννα Μαρία Βέλλη βγήκε εκτός παιχνιδιού λόγω τραυματισμού.\nΤριαντάφυλλος και Πάνος Καλίδης βρέθηκαν αντιμέτωποι με τον δεύτερο να κερδίζει για το 5-4.\nΜαριαλένα και Ανθή κλήθηκαν να κρατήσουν τα καλάθια. Η Ελευθερία Ελευθερίου χτύπησε στο πόδι όπου είχε κάψιμο αλλά συνέχισε το αγώνισμα. Η Ανθή κέρδισε για το 6-4 και όλη η ομάδα έτρεξε να πανηγυρίσει μαζί της!\nΤο 6-5 έκαναν ο Τζέιμς με τον Νίκο, απέναντι σε Γαλακτερό και Τριαντάφυλλο.\nΟ Γιώργος Κοψιδάς σημείωσε το 7-5 με τη βοήθεια του Παύλου Γαλακτερού, κόντρα στον Chris Σταμούλη και τον Νίκο Μπάρτζη.\nΗ Μαριάνθη επικράτησε της Χριστίνας για το 8-5, με τη βοήθεια της Καρολίνας απέναντι στην Ελευθερία. Ο Ηλίας Μπόγδανος ηττήθηκε για το 8-6 από τον Αλέξη Παππά.\nΣτην αναμέτρηση ανάμεσα σε Μαριαλένα και Καρολίνα, νικήτρια ήταν η πρώτη για το 8-7, καθώς η Ανθή για ακόμα μια φορά δεν κατάφερε να πετύχει περισσότερα καλάθια από τη Χριστίνα.\nΟ Ηλίας Μπόγδανος κέρδισε τον Σάκη Κατσούλη για το 9-7, όντας άχαστος στις βολές, ενώ η Ανθή ηττήθηκε για το 9-8 από την Ελευθερία Ελευθερίου.\nΚόρομι και Αλέξης Παππάς στις βολές, έχοντας απέναντί τους Μπάρτζη και Γαλακτερό. Η κόκκινη ομάδα πέτυχε το 10-8 και κέρδισε στο αγώνισμα επικοινωνίας!


θεριζοαλωνιστική μηχανή Archives - Χιώτικη Διαφάνεια\nΕτικέτα: θεριζοαλωνιστική μηχανή\n72χρονος πατέρας χειριστής θεριζοαλωνιστικής μηχανής παρέσυρε και τραυμάτισε θανάσιμα τον 52χρονο γιο του, την ώρα του θερισμού στο ίδιο τους το χωράφι αργά το απόγευμα της Δευτέρας, στο Παλιό Εράσμιο Ξάνθης. Το τραγικό συμβάν βύθισε στη θλίψη την τοπική κοινωνία της περιοχής. Τα αίτια του δυστυχήματος δεν έχουν γίνει γνωστά και διερευνώνται από το Αστυνομικό Τμήμα Ευλάλου. Σύμφωνα με πληροφορίες ο άτυχος 52χρονος έχασε την ισορροπία του και έπεσε παρασυρόμενος από την μηχανή. Όταν διακομίστηκε στο Κέντρο Υγείας Αβδήρων ήταν ήδη αργά. Χθες το απόγευμα οδηγήθηκε στην τελευταία του κατοικία…\nΕΚΤΑΚΤΑ, Ελλάδαατυσημα θεριζοαλωνιστικής μηχανή, θεριζοαλωνιστική μηχανήΑφήστε ένα σχόλιο


Τρίτη, 24 Νοέμβριος 2020 15:02\n•\tΤο σύνολο της κρατικής χρηματοδότησης να αποτελέσει μετοχικό κεφάλαιο της AEGEAN. Το κράτος μέτοχος θα έχει πλήρη δικαιώματα μετόχου.\nΕπισημαίνεται ότι και οι τρείς εναλλακτικές επιλογές είναι ρεαλιστικές, αφού:\n-η πρώτη - επιλογή αγοράς των μετοχών από το κράτος- εφαρμόσθηκε ήδη από την Γερμανική κυβέρνηση, στη Lufthansa, αλλά με μειωμένα δικαιώματα του κράτους-μετόχου. Όμως ο Γερμανικός αερομεταφορέας είναι ήδη εμμέσως πλην σαφώς κρατικός.\nΤελευταία Ενημέρωση στις Τρίτη, 24 Νοέμβριος 2020 15:11


Η δεύτερη διάσταση του προβλήματος είναι το ότι η επιλογή των καλύτερων μαθητών για σημαιοφόρο και παραστάτες, αποτελεί κριτήριο ελιτίστικου ρατσισμού. Γιατί άρα, μόνο ο άριστος μαθητής ή μαθήτρια να είναι ικανοί, και μόνο αυτοί, να φέρουν την σημαία, η οποία είναι το εθνικό σύμβολο όλων των ελλήνων και πλούσιων και φτωχών και τρανών και αδύνατων και σπουδαγμένων και απλών πολιτών και μικρών και μεγάλων; Ο άριστος μαθητής βεβαίως και θα πρέπει να ανταμείβεται και να ενθαρρύνεται. Όχι όμως αναδεικνύοντας τον ως τον μόνο ικανό να φέρει το εθνικό σύμβολο, την ελληνική σημαία, ή οποία ανήκει εξίσου σε όλους τους Έλληνες και σε όλα τα ελληνόπουλα. Αν εξέλειπε αυτός ο ελιτίστικος ρατσισμός δεν θα υπήρχε προφανέστατα ούτε το πρόβλημα της μαθήτριας με τη μαντίλα ούτε και εκείνα, τότε, που σημαιοφόροι ήσαν μαθητές αλβανικής καταγωγής…


Ο «Επιτάφιος» που ανέστησε το ελληνικό τραγούδι | Η Εφημερίδα των Συντακτών\nΑριστερά, το εξώφυλλο του «Επιταφίου» της Columbia, με τον Μίκη ανάμεσα στους Χιώτη και Μπιθικώτση. Δεξιά, η μάνα του Τάσου Τούση θρηνεί τον διαδηλωτή που σκότωσε η αστυνομία στις 9 Μαΐου του 1936, στη Θεσσαλονίκη. Είναι η φωτογραφία που δημοσίευσε ο «Ριζοσπάστης» και συγκλόνισε τον Γιάννη Ρίτσο.\nΕΝΤΥΠΗ ΕΚΔΟΣΗ 03.09.2021, 14:37\nΟ τίτλος του «Ριζοσπάστη» της 10ης Μαΐου του 1936 έμοιαζε περισσότερο με κραυγή: «Η χτεσινή άγρια σφαγή του λαού Θεσσαλονίκης - 30 σκοτωμένοι - Υπάρχουν φήμες για 100. Κάτω η μοναρχική κυβέρνηση του δολοφόνου του εργαζόμενου λαού Μεταξά». Μα εκείνο που συγκλόνισε τον 27χρονο, τότε, Γιάννη Ρίτσο ήταν η φωτογραφία μιας μάνας που θρηνούσε πάνω από τον 25χρονο γιο της, σκοτωμένο από τη χωροφυλακή στην απεργία των καπνεργατών.\n«Με συνεπήρε τόσο πολύ, που την ίδια μέρα άρχισα να γράφω τον “Επιτάφιο”», αφηγήθηκε πολύ αργότερα ο ποιητής. «Με όλο τον προηγούμενο εξοπλισμό, ήμουν προετοιμασμένος απ’ τα παιδικά μου χρόνια. Ετοιμος ο δεκαπεντασύλλαβος, το κρητικό θέατρο, η “Ερωφίλη”, ο “Ερωτόκριτος”, ο Σολωμός, οι “Ελεύθεροι Πολιορκημένοι” πάλι σε δεκαπεντασύλλαβο. [...] Μέσα σε δύο εικοσιτετράωρα, σχεδόν χωρίς να φάω και να κοιμηθώ, και πολλές φορές κλαίγοντας σαν μοιρολογίστρα Μανιάτισσα, έγραψα τον “Επιτάφιο”, τα πρώτα 14 ποιήματα».\nΤα εξέδωσε έναν μήνα μετά, μα το 1938 η δικτατορία έκαψε τα περισσότερα αντίτυπα μπροστά στους Στύλους του Ολυμπίου Διός.\nΕπρεπε να περάσουν 18 χρόνια για να επιτραπεί να ξανατυπωθεί ο «Επιτάφιος». Και, το 1958, ο Ρίτσος έστειλε ένα αντίτυπο στον Μίκη Θεοδωράκη, στο Παρίσι. Ο 33χρονος, τότε, συνθέτης είχε κιόλας βραβευθεί για την πρώτη του σουίτα στο Φεστιβάλ της Μόσχας, μα ήδη είχε την ανάγκη να εκφράσει κάτι άλλο, πολύ πιο επείγον, τόσο μουσικά όσο και πολιτικά. Και ξάφνου, τα ποιήματα του Ρίτσου του πρόσφεραν ό,τι αναζητούσε.\nΗταν μια συνηθισμένη μέρα στο Παρίσι του 1958. Ηταν μια ιστορική στιγμή για το ελληνικό τραγούδι. Με την αμοιβή του για το σάουντρακ τής «Απαγωγής του στρατηγού Κράιπε», ο Θεοδωράκης είχε αγοράσει τον προηγούμενο χρόνο ένα πράσινο Οπελ. Και περιμένοντας εκεί τη σύντροφό του, τη Μυρτώ, που ψώνιζε στο ελληνικό μπακάλικο, άρχισε να ταιριάζει τον δεκαπεντασύλλαβο της λαϊκής στιχουργικής με κελαρυστές μελωδίες κρητικής, επτανησιακής και βυζαντινής καταγωγής με τέτοιον οίστρο, που, όπως είπε αργότερα, εξαφάνισε ακόμα και τις επιληπτικές κρίσεις που τον βασάνιζαν επιστρέφοντας από τη Μακρόνησο. Λίγο αργότερα, έστειλε τις παρτιτούρες με πολλές προσδοκίες στον Μάνο Χατζιδάκι, στην Αθήνα. Μοιράζονταν την ελπίδα μιας πολιτιστικής άνοιξης και με χαρά ο Μάνος ενορχήστρωσε το έργο. Το 1960 άρχισε να το ηχογραφεί με ερμηνεύτρια τη Νάνα Μούσχουρη.\n«“Εδώ πρέπει να γίνεις μάνα, πρέπει να γίνεις αδερφή του σκοτωμένου και να θρηνήσεις για τα νιάτα του”, μου έλεγε ο Μάνος καθώς είχα σκύψει πάνω από τους σπαρακτικούς στίχους του Ρίτσου», μου αφηγείται η διάσημη τραγουδίστρια στη βιογραφία της (εκδ. Λιβάνη). «Στο στούντιο, ο Μίκης (που είχε επιστρέψει εν τω μεταξύ από το Παρίσι), έδειχνε σαν να καμαρώνει το παιδί του, ενώ ο Μάνος το μεγάλωνε σαν να ήταν δικό του. Κάποια στιγμή ο Μίκης του είπε ότι ίσως το ύφος παραείναι λυρικό και μήπως θα έπρεπε να είναι πιο δραματικό, αλλά ο Μάνος απάντησε ότι δεν πρέπει να φωνάζουμε τη συγκίνησή μας – αν είναι καλά μελοποιημένη, θα φανεί. […] Και ξάφνου κάτι άρχισε ν’ αλλάζει. Είχαμε ηχογραφήσει έξι από τα οκτώ τραγούδια του έργου, όταν μια μέρα ο Θεοδωράκης, ο Ρίτσος και οι φίλοι τους δεν ήρθαν...».\nΤότε δεν φαντάζονταν ότι, την ίδια στιγμή που ο Αλέκος Πατσιφάς ετοίμαζε τη νέα, φιλόδοξη κυκλοφορία της Fidelity, ο πιο δυναμικός ανταγωνιστής του, ένας επίσης καλλιεργημένος αστός με ανοιχτές απόψεις, ο Τάκης Β. Λαμπρόπουλος, είχε προτείνει μυστικά στον Θεοδωράκη να κυκλοφορήσει το έργο και στην Columbia!\nΟπως μού έχει αφηγηθεί ο ιστορικός διευθυντής της εταιρείας, στις συνεντεύξεις που έχει δώσει το 1991 στην «Ελευθεροτυπία» και το 2018 στο Δεύτερο Πρόγραμμα της ΕΡΤ, συνάντησε τον συνθέτη στο Εθνικό Θέατρο, όπου έκανε τότε πρόβες για τις «Βάκχες», και συμφώνησαν να συζητήσουν στο γραφείο του:\n«Eίχαμ’ ένα μικρό στούντιο τότε και, όταν ήρθε, ζήτησα από τον Μίκη να παίξει κάτι από τον “Επιτάφιο”. Πράγματι, το έπαιξε έτσι λυρικά, στο πιάνο. Του λέω “εμείς έχομε έναν άνθρωπο ο οποίος είναι βασικότατος στο θέμα της τεχνικής του δίσκου και ακούει στο όνομα Μανώλης Χιώτης. Ασχέτως του ποιον θα διαλέξομε ως ερμηνευτή, ο Χιώτης μπορεί να σας βοηθήσει”. Μου λέει: “Τώρα στο θέμα του ερμηνευτού...”. Του απαντώ: «Κύριε Θεοδωράκη, υπάρχουν δύο εκδοχές: Η μία εκδοχή είναι ο μέγιστος από πλευράς πωλήσεων και απηχήσεως στο κοινόν Στέλιος Καζαντζίδης και η άλλη εκδοχή είναι ο Γρηγόρης Μπιθικώτσης, ο οποίος είναι για μένα πολύ σπουδαίος, διότι η έκφρασίς του, η ορθοφωνία του –εφ’ όσον μιλάμε και για ψυχή, για ποίηση– είναι πρωτοφανής».\nΕίτε αποφάσισε εκείνη τη στιγμή είτε τον είχε πολύ νωρίτερα στον νου του για τον «Επιτάφιο», ο Μίκης δεν δίστασε καθόλου να διαλέξει τον Μπιθικώτση. Τον γνώριζε, άλλωστε, από τη Μακρόνησο. Εκείνος που θα δίσταζε πολύ ήταν ο ίδιος ο Μπιθικώτσης. «Μανώλη, θα ξεφτιλιστούμε», είπε στον Χιώτη, μόλις άκουσε πρώτη φορά τα τραγούδια του Θεοδωράκη. Πείστηκε, όμως, και η νέα ηχογράφηση ξεκίνησε.\n«Ο Μίκης μού είπε: ”Πρέπει να σεβαστούμε την εργασία την οποία κάνουν οι άλλοι, εδώ και δυο τρεις μήνες. Πρέπει να δουλέψουμε υπό εχεμύθειαν”», αφηγείται ο Τ. Β. Λαμπρόπουλος. Και προσθέτει πως, όταν προχώρησε η εργασία, τηλεφώνησε στον ποιητή: «“Κύριε Ρίτσο, είμαι ο Λαμπρόπουλος της Columbia. Μπορείτε να έρθετε κάποια μέρα που σας βολεύει, να δούμε κάτι που έχει σχέση με τον ‘Επιτάφιο’;” Αν και κάτι είχε υποπτευθεί, όταν του είπα τα καθέκαστα, τα ’χασε ο άνθρωπος, διότι από μας είχε μείνει μυστικό. Πριν του βάλω να το ακούσει, είχε ήδη εκτυπωθεί το δοκίμιο. Δίχως να το ξέρει! Και του λέω: “Κύριε Ρίτσο, ο ‘Επιτάφιος’ αυτή τη στιγμή έχει πουλήσει περίπου κάτι λίγο λιγότερο από 5.000 βιβλία στον ‘Ικαρο’”. Αυτός ο “Επιτάφιος” που φτιάξαμε με τον Θεοδωράκη και τον Μπιθικώτση, θα εκτοπίσει το βιβλίο, θα το εκμηδενίσει από πλευράς αριθμητικής απηχήσεως στον κόσμο και θα συμβαδίσει πλάι του από θέση υπεροχής. Πιστεύω ότι κάναμε κάτι καλό κι αξιοσέβαστο”».\nΟ άρχοντας της ιστορικής Columbia δεν έπαψε ποτέ να πιστεύει στη βαθιά σχέση των Ελλήνων με την ποίηση. Πίστευε όμως και στην επιχειρηματικότητα: «Δεν ξέρω άν θα πικράνω μερικούς που θεωρούν ότι προήγαγα πάνω απ’ όλα την καλλιτεχνία, όμως η αλήθεια είναι ότι σκέφθηκα κατ’ αρχήν επιχειρηματικά», μου είχε πει αφοπλιστικά. Οταν κάποτε το μετέφερα στον Θεοδωράκη, μειδίασε, χωρίς ωστόσο να το σχολιάσει.\nΑργότερα ο Ρίτσος θα παραδεχόταν ότι, παρά τις αρχικές επιφυλάξεις του, ο μελοποιημένος «Επιτάφιος» «πήγε και βρήκε (τους πολίτες) στο τραπέζι τους, στο κρεβάτι τους, την ώρα που ’καναν έρωτα, την ώρα που πίνανε, που χορεύανε, που διασκέδαζαν, που γλεντούσαν. Κι οι στίχοι έμειναν [...] Εγιναν τροφή αισθημάτων, τροφή ψυχής, τροφή πνεύματος».\nΟι δυο εκδοχές, που κυκλοφόρησαν με διαφορά λίγων μηνών, πυροδότησαν ενθουσιασμό αλλά και αντιμαχίες. Μέχρι και συζήτηση οργανώθηκε για τους δυο «Επιταφίους». Τον Οκτώβριο του 1960, η εστία του Συλλόγου Κρητών Σπουδαστών ξεχείλισε από κόσμο που ήθελε να την παρακολουθήσει.\nΤην επομένη η «Αυγή» είχε πλήρη ανταπόκριση:\n«Με τον Θεοδωράκη», είπε ο Χατζιδάκις, «γνωριζόμαστε από παιδιά. Μαζί ακούγαμε τα πρώτα λαϊκά μοτίβα, μαζί ενθουσιαστήκαμε, μαζί απογοητευτήκαμε. Παρ’ όλους όμως τους διαφορετικούς δρόμους που πήραμε, μπορεί ο ένας να συγκινεί τον άλλον». Ξεπερνώντας την όποια πικρία του, πρόσθεσε ότι ο Μίκης «έχει βαθιές ρίζες και η θητεία του στη σοβαρή μουσική του έδωσε τη δυνατότητα να εκφράζει με λιτά μέσα πολλά πράγματα». Υπερασπίστηκε, ωστόσο, τη δική του ενορχήστρωση, λέγοντας ότι «έχει λυρικό χαρακτήρα χωρίς να χάνει τη λαϊκότητά της».\nΟ Θεοδωράκης, με τη σειρά του, εξέφρασε τη μεγάλη του εκτίμηση στον Χατζιδάκι και τη Μούσχουρη, επαίνεσε τον «λυρικό, επιθαλάμιο» ήχο της εκτέλεσής τους, πρόσθεσε, ωστόσο, ότι η δεύτερη, λαϊκή ενορχήστρωση, είναι «για τις αγορές και τα σοκάκια, εκεί που το παλικάρι λαχάνιασε και αγάπησε, πριν φάει μια σφαίρα στην καρδιά». Κάτι που άφησε έκτοτε και στη Μούσχουρη το συναίσθημα πως αδικήθηκε: «Λες κι εγώ», μου είχε πει, «δεν ήμουν επίσης ένα κορίτσι από μια φτωχή οικογένεια, που δούλευε από μικρή».\nΑυτό που έχει σημασία είναι ότι το «έντεχνο λαϊκό τραγούδι» είχε μόλις γεννηθεί και πολλοί, ο καθένας με τον δικό του τρόπο, συνέβαλαν σ’ αυτό. Λίγες μέρες μετά, εξάλλου, ο Θεοδωράκης έγραψε στην «Επιθεώρηση Τέχνης»: «Λυπάμαι που δεν μπόρεσαν να διακρίνουν ότι, με όλο το χάσμα που τους χωρίζει, η Μούσχουρη και ο Μπιθικώτσης τραγουδούν στο βάθος με τον ίδιο τρόπο, προσπαθούν να πλησιάσουν το ίδιο πρότυπο».\nΠράγματι, σε μια εποχή αδυσώπητου πολιτικού διχασμού, ο «Επιτάφιος» συμφιλίωσε τη λαϊκή παράδοση και τη λόγια δημιουργία, τον αστικό κόσμο και την αριστερή διανόηση και διεκδίκηση. Η ανέλπιστη αυτή συνέργεια προκάλεσε την πιο ελπιδοφόρα συνέγερση. Και αυτό θορύβησε πολλούς: το 1961, όταν ο Θεοδωράκης άρχισε να παρουσιάζει το έργο σε συναυλίες, «αγανακτισμένοι πολίτες» έκοβαν το ηλεκτρικό ή κλείδωναν τις αίθουσες και απειλούσαν τους καλλιτέχνες:\n«Βγάζαμε τους δίσκους και έκαναν μποϊκοτάζ», μου είχε αφηγηθεί ο συνθέτης το 2017. «Επρεπε, λοιπόν, να πάμε στις συνοικίες, να μας δει ο κόσμος. Ο λαός είναι η πηγή των πάντων. Οταν χαμηλώνει, γίνεται όχλος. Οταν υψώνεται, γράφει Ιστορία! Σκέφθηκα, μάλιστα, ότι, καθώς αυτό που κάναμε ήταν μια αναγέννηση, έπρεπε να απευθυνθούμε στους χθόνιους θεούς, στην Ελευσίνα. “Τι θα κάνουμε εκεί, αυτή είναι τσιμεντούπολη”, μου είχε πει ο Μπιθικώτσης. “Eκεί, στην τσιμεντούπολη, μας περιμένουν η Περσεφόνη και η Δήμητρα!”, του απάντησα. Είχαν και έναν σύλλογο εκεί, που γραμματέας ήταν ο Θόδωρος ο Πάγκαλος. Και συμμετείχε κι ένας πρωτοσύγκελος πολύ προοδευτικός. Ετσι το οργανώσαμε. Πήγαμε, μας περίμεναν καμιά 50αριά, αλλά περισσότεροι ήταν οι αστυφύλακες – όλο μαύρο! Πλησιάζω τον επικεφαλής αξιωματικό και μου λέει “χρειάζεστε άδεια, ελάτε αύριο”. T’ ακούει ο πρωτοσύγκελος, μπαίνει μπροστά, έπειτα εγώ κι ο Πάγκαλος, σπάσαμε τον κλοιό και μπήκαμε! Ετσι ξεκινήσαμε».\nΤο 1963, ο Μίκης κυκλοφόρησε τον «Επιτάφιο» και με τη Μαίρη Λίντα. Αργότερα, παρουσίασαν δικές τους διασκευές ο Σταύρος Ξαρχάκος, οι κιθαριστές Τζον Ουίλιαμς, Ιάκωβος Κολανιάν και Μίλος Καραντάγκλιτς, η Νένα Βενετσάνου, ενώ υπάρχουν και οι δοκιμαστικές ηχογραφήσεις που έκανε ο Χατζιδάκις με τη Φλέρυ Νταντωνάκη το 1970 στη Νέα Υόρκη. Το έργο ερμήνευσε φυσικά και η Μαρία Φαραντούρη.\nΟ Θεοδωράκης συνέχισε με το «Αρχιπέλαγος», τους «Λιποτάκτες», την «Πολιτεία» και άλλα ιστορικά έργα όπου η ποίηση συναντούσε το λαϊκό τραγούδι, ενώ στην περίπτωση του «Αξιον Εστί» έσμιγε και με τη συμφωνική παράδοση. Παράλληλα, όμως, και άλλοι συνθέτες και ποιητές, που δεν προέρχονταν απαραίτητα από την Αριστερά, άρχισαν να πειραματίζονται πάνω στον νέο ήχο, που κυριάρχησε τις επόμενες δεκαετίες, ως μπροστάρης μιας ανάγκης για καλλιτεχνική αλλά και κοινωνική σύνθεση, που είχε ήδη αρχίζει να εκφράζεται και από τη διάλεξη του Χατζιδάκι για το ρεμπέτικο, από τη μεταπολεμική ζωγραφική του Χατζηκυριάκου-Γκίκα, του Τσαρούχη κ.ά. Οριοθετώντας, έτσι, μια εποχή που είχε βαθύτερες προκαταλήψεις από τη σημερινή, αλλά είχε και υψηλότερες προσδοκίες.


Στα 45 Τετραγωνικά κατέληξα μέσα από ανάλογα προσωπικά βιώματα με αυτά της πρωταγωνίστριας. Σαν άτομο πάλευα από μικρός με την οικονομική ανέχεια, ενώ, σαν δημιουργός έπρεπε να κάνω ταινίες με ελάχιστους, έως ανύπαρκτους πόρους. Αυτό το οικονομικό βάσανο - το οποίο ζει πολύς κόσμος - αποφάσισα να το κάνω θέμα του ίδιου του έργου μου.\nΕστίασα στο ζήτημα της στέγης, που είναι κρίσιμο, ειδικά για τους νέους που θέλουν να φύγουν από το σπίτι τους και δεν μπορούν γιατί δεν τους φτάνουν τα λεφτά. Αυτή η αδυναμία μπορεί να τους τσακίσει. Ανάλογη αδυναμία μπορεί να ματαιώσει μία ταινία εν τη γενέσει της, όπως μου έχει συμβεί επανειλημμένα. Σαν κινηματογραφιστής στην Ελλάδα – με την κοροϊδία της κινηματογραφικής πολιτικής που ζούμε όσοι κάνουμε σινεμά - αισθανόμουν μεγάλη αναλογία με την κατάσταση των νέων της σημερινής γενιάς (των 700, ή τώρα πια 600 ευρώ). Το αίσθημα της συγγένειάς μου μαζί τους με έφερε κοντά τους και με έβαλε στον κόσμο τους.\nΈκανα έρευνα για να δω πως ζουν οι νέοι στα δυτικά προάστια, από τα οποία εννοείται ότι προέρχεται η «Χριστίνα» της ταινίας. Με την Έφη Λογγίνου πηγαίναμε σε μέρη που συχνάζουν, και με την Ιωάννα Τιμοθεάδου, την ενδυματολόγο, παρακολουθούσαμε τον τρόπο που ντύνονται. Έγινε προσεκτική δουλειά από όλη τη δημιουργική ομάδα να μείνουμε πιστοί στην πραγματικότητα που ζουν αυτά τα παιδιά και να μην την ωραιοποιήσουμε, αλλά ούτε να την υπερδραματοποιήσουμε.\nΗ γραμμή του ρεαλισμού ακολουθήθηκε με συνέπεια τόσο από τους ηθοποιούς, όσο και από τη σκηνοθεσία και την κάμερα. Απέφυγα κάθε επιτήδευση και επέμεινα στην απλότητα της αφήγησης, προτιμώντας το γύρισμα των σκηνών με μονοπλάνα, παρά με κοντινά που υπερτονίζουν τα αισθήματα. Για τον ίδιο λόγο, δεν χρησιμοποίησα μουσική επένδυση. Φωτογραφικά, μείναμε σε ένα ουδέτερο φως και υπογάλανο χρωματισμό, αποφεύγοντας τα ζεστά φώτα και τα έντονα χρώματα, για να αποδώσουμε το θέμα στις αδρές του γραμμές, χωρίς καμία περιττή αισθησιακότητα.\nΑυτό που προείχε ήταν να βγει το θέμα της ταινίας, που δεν ήταν άλλο από την ανάγκη να υπερβούμε τους οικονομικούς μας περιορισμούς για να υπάρξουμε.\nΗ ίδια η ύπαρξη της ταινίας οφείλεται σε μια τέτοια υπέρβαση.\nPreviously on Movies for the Masses: Χάρισμα (2010): Trailer πρεμιέρας\nΑπόψε στις 20:15 στο ΑΠΟΛΛΩΝ Cinemax Class 3D,\nπαρουσία του σκηνοθέτη, Στράτου Τζίτζη, που υπογράφει και το κείμενο\non 11:59 PM, September 19, 2010\nΣορυ ρε παιδιά , τι εννοείς έκανες έρευνα για το πως ντύνονται και που συχνάζουν. Ντύνονται όπως η συντριπτική πλειψηφία του κόσμου που ανήκει άλλωστε σε αυτή την τάξη. Μάλλον ζεις άλλου ...\non 12:07 AM, September 20, 2010\nΤώρα ο κάθε ανώνυμος που ψάχνει ευκαιρία να προσβληθεί έχει διαφορετική άποψη, αλλά διαφορετική από τη διαφορετική έχει και όποιος όντως δε ζει στα δυτικά προάστια. Εγώ μένω Εξάρχεια, άμα μου βάλεις μαύρη κουκούλα σα ταλιμπάνο και μου τη βγάλεις στο Μπουρνάζι, θα ξέρω ότι είμαι στο Μπουρνάζι. Και το ίδιο και στη παραλιακή, και στη Κηφισιά, και στη Θεσσαλονίκη, παραπέρα. Στον Πειραιά, στη Πάτρα, σε τέτοια μέρη δε καταλαβαίνω, ίσως και γιατί είναι λιμάνια και δε νομίζουν ότι ο κόσμος τελειώνει στο επόμενο τετράγωνο.\non 12:10 AM, September 20, 2010\nΚαι η Θεσσαλονίκη λιμάνι είναι to ξέρω, αλλά.. Βαλκανικό, κάνει μια διαφορά. Και δεν έχω όρεξη να προσβάλλω κανέναν, απλά αποκατάσταση της πραγματικότητας προσπαθώ να κάνω.


Λίγα και καλά...: Ω ! γλυκύτατες γυναίκες, Θεϊκές υπάρξεις εσείς !\nΚάποιες-πολλές ισως-γυναίκες "πέφτουν θύματα" κάποιων σατράπηδων φαλλοκρατών, στο ερωτικό τους ξεκίνημα και, αμέσως μετά, γίνονται αυτές οι ίδιες "θύτες " των ευγενών !.....\nΟταν ενας αντρας "ευτελίζεται" ως ερωτευμένος μπροστά σε μιά γυναίκα, ειναι μεγαλείο. Οταν ομως αυτή η γυναίκα τον "εξευτελίζει" μπροστά σε τρίτους, ειναι ανοσιούργημα !.....\nΩ ! γλυκύτατες γυναίκες, Θεϊκές υπάρξεις εσείς ! Oταν βλέπετε ευαίσθητους, ευγενείς, ρομαντικούς και "ιππότες", μην τους αντιμετωπίζετε ως "αδυναμία" αλλά ως "υπεροχή", και τότε..... η ψυχική σας τράπεζα θα δεχόταν ολες τους τις καταθέσεις ! ......\nΙωάννης. Β. Ντινόπουλος


Προκειμένου για κέντρα και καταστήματα εστίασης, αναψυχής, ψυχαγωγίας και διασκέδασης δεν επιτρέπεται να χρεώνουν στην πελατεία τους αξία, που αφορά το λεγόμενο «ΚΟΥΒΕΡ» (π.χ. σερβίτσια, μαχαιροπήρουνα, πετσέτες κ.λ.π.).\n1. Ψάρια που σερβίρονται μαγειρευμένα με το χιλιόγραμμο, ζυγίζονται ωμά και πρέπει να συνοδεύονται με σημείωμα, στο οποίο αναγράφεται το ακριβές βάρος του ωμού και η τιμή του ως μαγειρευμένο.\n2. Κέντρα και καταστήματα, εφόσον προσφέρουν κρέατα ψητά και της ώρας, πουλερικά, κοκορέτσι, με το χιλιόγραμμο, υποχρεούνται να ζυγίζουν αυτά ψημένα και όχι ωμά και να τα συνοδεύουν με σημείωμα στο οποίο να αναγράφεται το ακριβές βάρος ψημένου και η τιμή του.\n3. Το σημείωμα, όπως αναφέρεται στις προηγούμενες παραγράφους, πρέπει να συνοδεύει το σχετικό φαγητό κατά το σερβίρισμα και τοποθετείται στην ακτή της πιατέλας.\n4. Στις περιπτώσεις που σερβίρονται φρούτα σε φρουτιέρα που περιέχει περισσότερες από μία μερίδες, πρέπει να συνοδεύονται με σημείωμα, που τοποθετείται στην φρουτιέρα και στο οποίο αναγράφεται ο αριθμός των μερίδων και η συνολική αξία τους.\n5. Όλα τα φαγητά ή φρούτα, που προσφέρονται από εστιατόρια και λοιπά παρόμοια καταστήματα, πρέπει να αναγράφονται στους τιμοκαταλόγους, που τηρούνται σύμφωνα με τις διατάξεις του Αγορανομικού Κώδικα, με την αντίστοιχη τιμή τους κατά μερίδα ή χιλιόγραμμο.\n6. Σε περίπτωση που το ίδιο είδος εστιατορίου (φαγητό, σαλάτα κ.λπ.) προσφέρεται σε περισσότερες από μία μερίδες, κάθε μερίδα πρέπει να είναι σε χωριστό πιάτο και απαγορεύεται η προσφορά όλων των μερίδων μαζί σε μεγάλο πιάτο (πιατέλα, δίσκο κ.λπ.).\nβ) Γύρο από κιμά, εφόσον αυτός πληροί τους όρους και προϋποθέσεις(ΤΟΥ ΑΡΘΡΟΥ 333 ΤΗΣ ΠΑΡΟΥΣΑΣ)\nστ) Το βάρος ψωμιού ή αρτιδίου πολυτελείας, που προσφέρεται με τα σουβλάκια αυτά, εφόσον τα εν λόγω είδη αρτοποιίας δε διατίθενται δωρεάν».


NewsIT / Τοπικα Νεα / Βολος: «Κερασαν» προστιμα 6.000 ευρω την ιδιοκτητρια μπαρ και τους πελατες\nΣτο Βόλο αστυνομικοί συνέλαβαν μία ιδιοκτήτρια μπαρ. Η 40χρονη άνοιξε το κατάστημα και σέρβιρε πελάτες, παραβιάζοντας τα μέτρα κατά του κορονοϊού.\nΆνδρες της Ομάδας Πρόληψης και Καταστολής Εγκληματικότητας (Ο.Π.Κ.Ε.) Βόλου, στο πλαίσιο των ελέγχων για την τήρηση των περιοριστικών μέτρων, εντόπισαν ότι το μπαρ λειτουργούσε παρά την απαγόρευση.\nΣύμφωνα με την ιστοσελίδα thenewspaper.gr, μία 40χρονη γυναίκα από τη Ρουμανία, ιδιοκτήτρια του μπαρ σέρβιρε εκείνη τη στιγμή 10 πελάτες, με αποτέλεσμα να συλληφθεί.\nΣε βάρος της επιβλήθηκε πρόστιμο 3.000 ευρώ και στους πελάτες 300 ευρώ στον καθένα για άσκοπη μετακίνηση.\nΚατηγορίες Τοπικά Νέα Ετικέτες ΒΟΛΟΣ


Αετός των Τζουμέρκων: Αποστακτήριο Αρωματικών σχεδιάζουν παραγωγοί του Έβρου το φθινόπωρο\nΑποστακτήριο Αρωματικών σχεδιάζουν παραγωγοί του Έβρου το φθινόπωρο\nΤο μικροκλίμα του Έβρου ευνοεί την καλλιέργεια των αρωματικών και φαρμακευτικών φυτών, δημιουργώντας καλές επαγγελματικές προοπτικές, με υψηλές οικονομικές απολαβές.\nΗ ρίγανη, η λεβάντα, το μελισσόχορτο και το ελίχρυσο κυριαρχούν. Ο Λάζαρος Κιτσικίδης, πρόεδρος της ΕΑΣ Έβρου και καλλιεργητής, αναφέρει ότι στον Έβρο είναι σπαρμένα περίπου 300-400 στρέμματα.\nΤο 90% αυτών είναι λεβάντα και το 80% βρίσκεται στον Νότιο Έβρο, σύμφωνα με τον διευθυντή της ΔΑΟΚ Έβρου, συντονιστή της προσπάθειας δημιουργίας συνεταιρισμού για τα ΑΦΦ, Πασχάλη Παπαδάκη.\nΌπως ο ίδιος προσθέτει, έχουν παραγγελθεί φυτά από τη Βουλγαρία και τη Θεσσαλονίκη, που θα φυτευτούν τον Νοέμβριο σε περίπου 800 στρέμματα. Δύο ποικιλίες, οι hemus και sevtopolis, είναι βουλγαρικές. Επίσης, ο συνεταιρισμός καλλιεργεί σε μικρή έκταση φυτά, τα οποία προέρχονται από φυτώρια της Θεσσαλονίκης, με την ελληνική ποικιλία lavandula angustifolia.\nΟ κ. Κιτσικίδης εξηγεί ότι υπάρχει αυξημένο ενδιαφέρον στον Έβρο για τα αρωματικά, καθώς η καλλιέργεια δεν απαιτεί πολλή δουλειά, θέλει δύο χρόνια υποστήριξη και, στη συνέχεια, χρειάζεται συγκομιδή.\n«Η απόδοση στη λεβάντα ενδέχεται να φτάσει τα 500 ευρώ. Επομένως, μπορεί να γίνει απόσβεση στην αγορά χωραφιού στα ορεινά». Ο ίδιος καλλιέργησε πέρυσι 150 στρέμματα και υπεραμύνεται της καλλιέργειας, που εγγυάται καλό εισόδημα.\n«Με τις αποστάξεις που κάνουμε διαπιστώσαμε ότι πρόκειται για εξαιρετική ποιότητα, από τις καλύτερες παγκοσμίως. Το αιθέριο έλαιο παρουσιάζει καμφορά -0,2% λόγω μικροκλίματος, ενώ οι Βούλγαροι έχουν 3%-3,5% στις ίδιες ποικιλίες. Αυτό σημαίνει ότι πρώτα θα πουλάμε εμείς».\nΤο 2015 δημιουργήθηκε ο Συνεταιρισμός Αρωματικών Φαρμακευτικών Φυτών και Πολυδύναμων Καλλιεργειών «Θράκης Θησαυρός». Κατατέθηκαν τα έγγραφα στο ΥΠΑΑΤ και αναμένεται η εγγραφή στο μητρώο των συνεταιρισμών.\nΣτη συνέχεια, θα δημιουργηθεί ομάδα παραγωγών μέσα στον συνεταιρισμό, καθώς υπάρχουν πολλοί ενδιαφερόμενοι. Ο κ. Παπαδάκης λέει ότι «η Ομάδα θα καταθέσει επιχειρησιακό σχέδιο στο Leader ή στα σχέδια βελτίωσης για αγορά μηχανημάτων καλλιέργειας και συλλογής, καθώς και αποστακτήριο».\nΟ κ. Κιτσικίδης σημειώνει ότι εντόπισαν τον χώρο και είναι δεδομένο ότι το επόμενο καλοκαίρι η απόσταξη θα γίνει στο αποστακτήριό τους. Σήμερα, η παραγωγή οδηγείται σε αποστακτήριο της Χαλκιδικής. «Βλέποντας σύγχρονα εργοστάσια στη Βάρνα, αποφασίσαμε να φτιάξουμε πέντε καζάνια πεντάτονα, με δυναμική απόσταξης παραγωγής από 3.000 στρέμματα».\nΟ κ. Κιτσικίδης επικαλείται το μοναδικό παράδειγμα της ρίγανης Σαμοθράκης. «Τα συστατικά της δείχνουν ότι είναι η καλύτερη παγκοσμίως. Στη Νυρεμβέργη, μια αμερικανική εταιρεία ζητούσε απόσταγμα ρίγανης Σαμοθράκης».\nΔυστυχώς, όπως σημειώνει, δεν υπάρχει ούτε μία πιστοποιημένη ποικιλία παρά τον πλούτο του νησιού στην αυτοφυή βλάστηση με 128 είδη, όταν μάλιστα στο παρελθόν υπήρχαν 800.\nΜάλιστα, προσθέτει ότι έχουν μια πολύ καλή τεχνική υποστήριξη από τη διευθύντρια Φυτικής Παραγωγής Β. Ελλάδας του ΕΛΓΟ-«Δήμητρα», Ελένη Μαλούπα. Ο κ. Παπαδάκης σημειώνει ότι ενθαρρύνουν την καλλιέργειά της από νέους και κατόπιν τη συνεργασία με φαρμακευτικές εταιρείες, γιατί περιέχει καρβακρόλη σε πολύ υψηλά ποσοστά.\nΑναρτήθηκε από ΑΕΤΟΣ των ΤΖΟΥΜΕΡΚΩΝ στις 8/10/2017 01:15:00 μ.μ.


Αυτή η πρόταση γάμου προκάλεσε εκκένωση έξι διαμερισμάτων! - Videos - Athens magazine\n27 Αυγούστου 2019 15:09\nΠαλία μια πρόταση γάμου αφορούσε τον άντρα που αγόραζε ένα δαχτυλίδι και έπεφτε στα γόνατα για να ζητήσει σε γάμο την σύντροφό του. Οι προτάσεις πλέον γίνονται όλο και πιο περίπλοκες...\nΔυστυχώς, ο κόσμος δεν είναι τέλειος και μερικές φορές το διαμάντι δεν είναι ακριβώς αυτό που «αρμόζει» να έχει μια νύφη.\nΜια γυναίκα μοιράστηκε την απογοήτευσή της για το «μικρό» δαχτυλίδι αρραβώνων της στο διαδίκτυο με την ελπίδα να συγκεντρώσει συμβουλές κι υποστήριξη. Ωστόσο, η κραυγή της για βοήθεια εξόργισε ορισμένους ανθρώπους.\n«Ο μισθός του ένα ποσό 6 ψηφίων και είναι συνήθως πολύ γενναιόδωρος. Έχοντας δει την απόδειξη ξέρω ότι κατέβαλε 1.800 λίρες γι “αυτό, ποσό που είναι πολύ λιγότερο από ό, τι φανταζόμουν ότι θα είχε ξοδέψει σε ένα τόσο σημαντικό κομμάτι κοσμήματος.»


Big Brother: Αποχώρησε μία ανάσα πριν τον τελικό | PENYPENY.GR\nΜία ακόμη αποχώρηση είχαμε το βράδυ της Παρασκευής 2 Δεκεμβρίου από το σπίτι του Big Brother. Και αυτό καθώς στο κλείσιμο της βραδιάς, ένας ή μία συγκάτοικος θα έπρεπε να αποχαιρετήσει οριστικά τους υπόλοιπους διαγωνιζόμενους και να αποχωρήσει από το ριάλιτι.\nΣτο αποψινό επεισόδιο οι παρουσιαστές Γρηγόρης Γκουντάρας και Νάταλι Κάκκαβα υποδέχθηκαν στον πλατό δύο survivors, την Μαριάνθη Κάσαδαγλη και τον Πάνο Αργιανίδη καθώς και τον δημοσιογράφο, Κωνσταντίνο Αρτσίτα.\nΥποψήφιοι προς αποχώρηση ήταν η Μαίρη Βαρσάμη από την ανοιχτή ψηφοφορία κι η Ανχελίτα, η Ευδοκία Τσαγκλή κι η Μαρία Αλεξόγλου από την μυστική ψηφοφορία των παικτών. Ωστόσο την επόμενη ημέρα η Ανχελίτα κέρδισε την δοκιμασία του βέτο κι εξαιρέθηκε από την διαδικασία αποχώρησης.\nΟ παίκτης που δεν τα κατάφερε και αποχαιρέτησε το σπίτι, δύο εβδομάδες πριν ολοκληρωθεί το παιχνίδι, ήταν η Μαρία Αλεξόγλου.\nTo άρθρο Big Brother: Αποχώρησε μία ανάσα πριν τον τελικό δημοσιεύτηκε στο TLIFE .


Εστεμπάν Ερέρα: «Σαν τον Ηρακλή, πουθενά» | Bluearena\nΕστεμπάν Ερέρα: «Σαν τον Ηρακλή, πουθενά»\nΟ Εστεμπάν Ερέρα μιλάει για τον Ηρακλή. Από την μακρινή Ινδονησία. Ο 32χρονος Αργεντίνος επιθετικός που αγαπήθηκε στο Καυτανζόγλειο και το επώνυμό του έγινε σύνθημα …\n19/03/2013 09:05 Επιμέλεια: Δημήτρης Βλάχος Συνεντεύξεις\nΟ Εστεμπάν Ερέρα μιλάει για τον Ηρακλή. Από την μακρινή Ινδονησία. Ο 32χρονος Αργεντίνος επιθετικός που αγαπήθηκε στο Καυτανζόγλειο και το επώνυμό του έγινε σύνθημα στα χείλη των οπαδών, αναπολεί τα δύο χρόνια παρουσίας στη Θεσσαλονίκη και αποκαλύπτει στην BlueArena το μεγάλο του όνειρο: Να φορέσει και πάλι, έστω για μία φορά, την κυανόλευκη φανέλα.\nΤον εντοπίσαμε μέσω facebook, το οποίο χρησιμοποιεί καθημερινά για να επικοινωνεί με τα αγαπημένα του πρόσωπα.\nΠώς είναι τα πράγματα στην Ινδονησία;\nΗ ομάδα είναι καλή, τα χρήματα πολύ καλά, ωστόσο η ζωή είναι δύσκολη. Γι’ αυτό και μάλλον θα αποχωρήσω μόλις ολοκληρωθεί το συμβόλαιό μου. Μετά από δώδεκα παιχνίδια, η ομάδα (Mitra Kukar) είναι τρίτη στην βαθμολογία και εγώ έχω πετύχει πέντε γκολ.\nΠαρακολουθείς καθόλου την πορεία του Ηρακλή;\nΑν και έχω χάσει επαφή με όλους τους συμπαίκτες μου, εκτός τον Επαλέ, μαθαίνω τι συμβαίνει στην ομάδα. Ποτέ δεν έπαψα να ενδιαφέρομαι για τον Ηρακλή. Έχω παίξει σε πολλές ομάδες, αλλά πουθενά δεν ήταν σαν τον Ηρακλή. Την αγαπώ αυτή την ομάδα, όπως δεν αγάπησα καμία άλλη, εκτός φυσικά την Μπόκα. Γνωρίζω ότι παίζει στην δεύτερη κατηγορία, αλλά δεν μπόρεσα να καταλάβω πώς βρέθηκε εκεί. Όπου και να παίζει ο Ηρακλής, θα είναι πάντα ο Ηρακλής και μακάρι να ανέβει. Ελπίζω να μην έχει οικονομικά προβλήματα, όπως είχε στο παρελθόν.\nΤι είναι αυτό που σε κάνει να ξεχωρίζεις τον Ηρακλή από τις υπόλοιπες ομάδες;\nΟ κόσμος του. Πουθένα δεν ένιωσα τέτοια αγάπη. Ούτε στην Μπόκα. Την πρώτη χρονιά πετύχαμε σπουδαία πράγματα με τον Κωφίδη, ενώ την δεύτερη κάναμε μία ηρωική προσπάθεια, με κορυφαίο παιχνίδι αυτό της Ξάνθης. Δεν θα ξεχάσω ποτέ εκείνο το παιχνίδι και τις αντιδράσεις του κόσμου. Το όνειρό μου είναι να φορέσω και πάλι την φανέλα του Ηρακλή και να παίξω γι’ αυτόν τον κόσμο. Έστω μία φορά. Ποιος ξέρει. Ίσως κάποια στιγμή που δοθεί αυτή η ευκαιρία.


Κουτούλησε αντίπαλο ο Αντετοκούνμπο | Η ΚΑΘΗΜΕΡΙΝΗ\nΚουτούλησε αντίπαλο ο Αντετοκούνμπο\n13.08.2020 • 06:19\nΜία από τις χειρότερες μέρες του είχε στο ΝΒΑ ο Γιάννης Αντετοκούνμπο. Ο Ελληνας σταρ των Μπακς, στον αγώνα με τους Ουίζαρντς χτύπησε με το κεφάλι τον Μόριτζ Βάγκνερ, με αποτέλεσμα να αποβληθεί και να κινδυνεύει πλέον και με βαριά τιμωρία για τη συνέχεια του πρωταθλήματος.\nΤο συμβάν διαδραματίστηκε στο ξεκίνημα της δεύτερης περιόδου, όταν ο Αντετοκούνμπο χρεώθηκε με επιθετικό φάουλ, το οποίο ο ίδιος θεώρησε αυστηρό. Ο παίκτης των Μπακς έκανε μία από τις γνωστές επελάσεις του προς το καλάθι, με τον Γερμανό να στήνεται για να κερδίσει επιθετικό φάουλ.\nΣτη συνέχεια, οι δύο παίκτες ήρθαν αρκετά… κοντά, ανταλλάσσοντας κάποιες εκφράσεις, με τον Αντετοκούνμπο στο τέλος να ρίχνει κουτουλιά στον αντίπαλό του. Αν και στο replay φάνηκε ότι ο Βάγκνερ μετακινήθηκε ελαφρώς, αυτό δεν δικαιολογεί την πράξη του «Greek Freak», ο οποίος αντέδρασε εντελώς αντιεπαγγελματικά.\nΠάντως, ο Ελληνας άσος, λίγο μετά το συμβάν εμφανίστηκε μετανιωμένος για την πράξη του. «Ηταν κάτι άσχημο. Αν γυρνούσα τον χρόνο πίσω δεν θα το ξανάκανα. Είμαστε όλοι άνθρωποι όμως. Πιστεύω ότι έχω κάνει εξαιρετική δουλειά όλη τη σεζόν και στην καριέρα μου έχω μάθει να κρατάω την ψυχραιμία μου, αλλά είμαι άνθρωπος και κάνω λάθη. Στο τέλος της ημέρας πρέπει να παίζω μπάσκετ και να προχωρήσω», είπε χαρακτηριστικά.\n«Δεν νομίζω ότι ήμουν εκνευρισμένος με τον Βάγκνερ. Νομίζω ότι απλώς ήταν μία σειρά από βρώμικα χτυπήματα που το έχτισαν αυτό. Παίκτες να μου βάζουν τρικλοποδιά, να πέφτουν στα πόδια μου, κρατήματα, χτυπήματα. Ολα αυτά. Δεν έχω τίποτα με τον Βάγκνερ, απλώς έχασα το μυαλό μου για μία στιγμή. Οπως είπα, αν μπορούσα να γυρίσω πίσω, θα το άλλαζα και θα έμενα στο παιχνίδι. Πρέπει να ζήσω με αυτό το λάθος μου. Πρέπει να μάθω από αυτό. Χαίρομαι που παίξαμε ωραίο μπάσκετ, περάσαμε καλά και νικήσαμε. Πρέπει να εστιάσουμε στα πλέι οφ», πρόσθεσε.\nΟσον αφορά το αγωνιστικό κομμάτι οι Μπακς επικράτησαν με 126-113, ενώ στα άλλα ματς που πραγματοποιήθηκαν τα ξημερώματα της Τετάρτης τα αποτελέσματα ήταν: Μέμφις Γκρίζλις – Μπόστον Σέλτικς 107-122, Ντάλας Μάβερικς – Πόρτλαντ Τρέιλ Μπλέιζερς 131-134, Σακραμέντο Κινγκς – Νιου Ορλεανς Πέλικανς 112-106.